ΑΡΕΙΟΣ ΠΑΓΟΣ - ΑΠΟΦΑΣΗ 629/2012 (Ξ Ξ�Ξ™Ξ�Ξ™Ξ�Ξ•Ξ£ - Ξ–)\nΑπόφαση 629 / 2012 (Ζ, ΠΟΙΝΙΚΕΣ)\nΣυνήλθε σε δημόσια συνεδρίαση στο Κατάστημά του στις 7 Μαρτίου 2012, με την παρουσία του Αντεισαγγελέα του Αρείου Πάγου Νικολάου Τσάγγα (γιατί κωλύεται ο Εισαγγελέας του Αρείου Πάγου) και του Γραμματέως Χρήστου Πήτα, για να δικάσει την αίτηση των αναιρεσειουσών - κατηγορουμένων 1. Ε. Σ.-Α. του Α., κατοίκου ... και ήδη κρατούμενης στο Κατάστημα Κράτησης Γυναικών Ελαιώνα Θηβών, που δεν παρέστη στο ακροατήριο και 2. Ε. Σ. του Σ., κατοίκου ..., που εκπροσωπήθηκε από τον πληρεξούσιο δικηγόρο της Ζήση Κωνσταντίνου, περί αναιρέσεως της 1366/2010 αποφάσεως του Πενταμελούς Εφετείου Αθηνών, με συγκατηγορούμενη την Δ. Φ. του Σ.. Το Πενταμελές Εφετείο Αθηνών, με την ως άνω απόφασή του διέταξε όσα λεπτομερώς αναφέρονται σ' αυτή, και οι αναιρεσείουσες - κατηγορούμενες ζητούν την αναίρεση αυτής, για τους λόγους που αναφέρονται 1. στην από 18 Οκτωβρίου 2010 αίτηση της 1ης, και 2. στην από 2 Ιουλίου 2010 αίτηση της 2ης όπως αυτή διαμορφώθηκε με τους από 14 Σεπτεμβρίου 2010 προσθέτους λόγους, που καταχωρίστηκαν στο οικείο πινάκιο με τον αριθμό 1552/2010.\nΑφού άκουσε Τον πληρεξούσιο δικηγόρο της 2ης παραστάσας αναιρεσείουσας, που ζήτησε όσα αναφέρονται στα σχετικά πρακτικά και τον Αντεισαγγελέα του Αρείου Πάγου, που πρότεινε να απορριφθεί ως ανυποστήρικτη η από 18 Οκτωβρίου 2010 αίτηση της πρώτης αναιρεσείουσας, και να απορριφθεί η αίτηση αναίρεσης και οι επ' αυτής πρόσθετοι λόγοι της δευτέρας αναιρεσείουσας,\nΗ από 18.10.2010 υπ' αριθμό εκθέσεως 77 αίτηση αναιρέσεως της κατηγορουμένης Ε. Σ.-Α. και η από 2.7.2010 υπ' αριθμό εκθέσεως 51/2010 αίτηση αναιρέσεως της κατηγορουμένης Ε. Σ. και οι επ' αυτής πρόσθετοι λόγοι στρέφονται κατά της ιδίας καταδικαστικής αποφάσεως 1366/26.5.2010 του Πενταμελούς Εφετείου Αθηνών και ως συναφείς πρέπει να συνεκδικασθούν.\nΑ) Επί της από 18.10.2010 αιτήσεως της αναιρεσείουσας Ε. Σ.-Α..\nΚατά το άρθρο 513 παρ.1 εδ.γ' Κ.Ποιν.Δ. ο Εισαγγελέας του Αρείου Πάγου κλητεύει τον αναιρεσείοντα και τους λοιπούς διαδίκους στο ακροατήριο του δικαστηρίου του Αρείου Πάγου. Η κλήση αυτή γίνεται με επίδοση σύμφωνα με τα άρθρα 155-161 και μέσα στην προθεσμία του άρθρου 166. Εξ άλλου, σύμφωνα με αυτά που ορίζονται από το άρθρο 515 παρ.1 του ιδίου Κώδικα, αν αναβληθεί η συζήτηση της υποθέσεως σε ρητή δικάσιμο όλοι οι διάδικοι οφείλουν να εμφανισθούν σ' αυτή χωρίς νέα κλήτευση και αν ακόμη δεν ήταν παρόντες όταν δημοσιεύθηκε η απόφαση για την αναβολή. Τέλος κατά το άρθρο 514 εδ.α' Κ.Ποιν.Δ., εάν ο αιτών την αναίρεση δεν εμφανισθεί η αίτησή του απορρίπτεται. Στην περίπτωση που κρίνεται, όπως προκύπτει από το υπό ημερομηνία 20.1.2011 αποδεικτικό επιδόσεως της Ζ. Ι., γραμματέα στο Κατάστημα Κράτησης Γυναικών Ελεώνα Θηβών, περί επιδόσεως στην ως άνω αναιρεσείουσα, ως κρατούμενη εκεί της υπ' αριθμό 1552/10 από 14.1.2011 κλήσεως του Εισαγγελέα του Αρείου Πάγου, η εν λόγω αναιρεσείουσα κλητεύθηκε από τον Εισαγγελέα αυτόν νόμιμα και εμπρόθεσμα να εμφανισθεί στη συνεδρίαση της 11.5.2011. Τότε αναβλήθηκε η συζήτηση της από 18.10.2010 αιτήσεως αναιρέσεως με την 790/2011 απόφαση του παρόντος δικαστηρίου του Αρείου Πάγου για την δικάσιμο της 5.10.2011 κατά την οποία ανεβλήθη εκ νέου η συζήτηση της προκείμενης υποθέσεως με την 1325/2011 απόφαση του ίδιου δικαστηρίου για την δικάσιμο που αναφέρεται στην αρχή της παρούσης αποφάσεως. Η αναιρεσείουσα Ε. Σ.-Α. όμως δεν εμφανίσθηκε κατά την δικάσιμο αυτήν και την εκφώνηση της υποθέσεως ενώπιον του δικαστηρίου τούτου. Κατά συνέπεια η υπό κρίση αίτηση αναιρέσεως της ως άνω αναιρεσείουσας πρέπει να απορριφθεί, και να καταδικασθεί αυτή στα δικαστικά έξοδα (άρθρο 583 παρ.1 Κ.Ποιν.Δ.).\nΒ) Επί της από 2.7.2010 αιτήσεως αναιρέσεως της αναιρεσείουσας Ε. Σ..\nΚατά τις διατάξεις του άρθρου 216 του Π.Κ., πρό της συμπληρώσεως και αντικαταστάσεως της παρ.3 με το άρθρο 1 παρ.7α' του ν.2408/1996 και 14 παρ.2α'και β' του ν. 2721/1999 οριζόταν ότι "όποιος καταρτίζει πλαστό ή νοθεύει έγγραφο, με σκοπό να παραπλανήσει με τη χρήση του άλλον, σχετικά με γεγονός που μπορεί να έχει έννομες συνέπειες τιμωρείται με φυλάκιση τουλάχιστον τριών μηνών. Η χρήση του εγγράφου από αυτόν θεωρείται επιβαρυντική περίπτωση 2. .... 3. Αν ο υπαίτιος αυτών των πράξεων σκόπευε να προσπορίσει στον εαυτό του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον τιμωρείται με κάθειρξη μέχρι δέκα ετών". Η διάταξη της παρ.3 συμπληρώθηκε με το άρθρο 1 παρ.7α του ν.2408/1996, που ισχύει από τις 4 Ιουνίου 1996 και ορίσθηκε ότι "3. Αν ο υπαίτιος αυτών των πράξεων σκόπευε να προσπορίσει στον εαυτό του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι δέκα ετών, αν το συνολικό όφελος ή η συνολική ζημία υπερβαίνουν το ποσό των 73.000 ευρώ (25.000.000 δρχ)" και αντικαταστάθηκε με το άρθρο 14 παρ.2 α' και β' του Ν.2721/1999, που ισχύει από 3 Ιουνίου 1999 και ορίσθηκε ότι "3. Αν ο υπαίτιος αυτών των πράξεων σκόπευε να προσπορίσει στον εαυτό του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι δέκα ετών, αν το συνολικό όφελος ή η συνολική ζημία υπερβαίνουν το ποσό των 73.000 ευρώ (25.000.000 δρχ). Με την ίδια ποινή τιμωρείται ο υπαίτιος που διαπράττει πλαστογραφίες κατ' επάγγελμα ή κατά συνήθεια και το συνολικό όφελος ή η συνολική ζημία υπερβαίνουν το ποσό των 15.000 ευρώ (5.000.000 δρχ)". Το έγκλημα δηλαδή της πλαστογραφίας, προσλαμβάνει το χαρακτήρα κακουργήματος, όταν ο υπαίτιος διαπράττει πλαστογραφίες κατ' επάγγελμα ή κατά συνήθεια και επί πλέον το συνολικό όφελος ή η συνολική ζημία είναι μεγαλύτερη του ποσού των 15.000 ευρώ, ή όταν το συνολικό όφελος ή η συνολική ζημία είναι μεγαλύτερη του ποσού των 73.000 ευρώ. Η ρύθμιση των νέων αυτών διατάξεων, στο μέτρο που καθιερώνεται με αυτές ελάχιστο ποσό οφέλους ή βλάβης (73.000 ευρώ) είναι ευμενέστερη για τον κατηγορούμενο εκείνης της προηγουμένου δικαίου, στην οποία δεν προβλέπεται ελάχιστο ποσό οφέλους ή βλάβης, ενώ στο μέτρο που καθιερώνεται νέα μορφή κακουργηματικού χαρακτήρα της πράξεως είναι δυσμενέστερη και εφαρμοστέα. Κατά συνέπεια είναι, σύμφωνα με τη διάταξη του άρθρου 2 παρ.1 του Π.Κ. η επιεικέστερη στη συγκεκριμένη περίπτωση ρύθμιση για τον κατηγορούμενο. Τέλος κατά τη διάταξη του άρθρου 98 παρ.2 του ΠΚ (που προστέθηκε με το άρθρο 14 παρ.1 του ν. 2721/1999) ορίζεται ότι "η αξία του αντικειμένου της πράξεως και η περιουσιακή βλάβη ή το περιουσιακό όφελος που προκύπτουν από την κατ' εξακολούθηση τέλεση του εγκλήματος λαμβάνονται συνολικά υπόψη, αν ο δράστης απέβλεπε με τις μερικότερες πράξεις στο αποτέλεσμα αυτό. Στις περιπτώσεις αυτές ο ποινικός χαρακτήρας της πράξεως προσδιορίζεται με βάση τη συνολική αξία του αντικειμένου και τη συνολική περιουσιακή βλάβη ή το συνολικό περιουσιακό όφελος που ανάλογα με το έγκλημα επήλθε ή σκοπήθηκε". Η διάταξη αυτή της παρ.2 του άρθρου 98 Π.Κ. όπως προστέθηκε με το άρθρο 14 παρ.1 ν.2721/1999 δεν μπορεί να εφαρμοσθεί στα εγκλήματα της πλαστογραφίας που τελέσθηκαν πριν από τις 3.6.1999 οπότε άρχισε να ισχύει ο Ν.2721/1999 διότι είναι δυσμενέστερη για τον κατηγορούμενο από την προηγούμενη (Ολ. ΑΠ 5/2002) αλλά η κρίση για την αξία του αντικειμένου της χωρεί με βάση το αντικείμενο κάθε μιας των μερικότερων πράξεων. Περαιτέρω το σχετικό με τα υπομνήματα έγκλημα της πλαστογραφίας απαιτεί για τη στοιχειοθέτησή του αντικειμενικώς μεν των από την αρχή κατάρτιση εγγράφου από τον υπαίτιο που το εμφανίζει ότι καταρτίσθηκε από άλλον ή νόθευση γνησίου εγγράφου, δηλαδή αλλοίωση της εννοίας του περιεχομένου του εγγράφου, υποκειμενικώς δε δόλος που περιλαμβάνει τη γνώση και θέληση πραγμάτωσης των περιστατικών που απαρτίζουν την αντικειμενική υπόσταση και σκοπός του δράστη να παραπλανήσει με τη χρήση του πλαστού άλλον για γεγονός που μπορεί να έχει έννομες συνέπειες, όπως είναι εκείνο το γεγονός το οποίο είναι πρόσφορο να δημιουργήσει, διατηρήσει, μεταβάλλει ή αποσβέσει δικαίωμα ή έννομη σχέση ασχέτως αν επιτεύχθηκε ή όχι η παραπλάνηση. Η χρήση πλαστού εγγράφου ή νοθευμένου τέτοιου αποτελεί επιβαρυντική περίσταση σύμφωνα με το τελευταίο εδάφιο της παρ.1 του άρθρου 216 ΠΚ, στοιχειοθετείται όταν ο δράστης καταστήσει προσιτό το έγγραφο αυτό στον τρίτο και του δώσει τη δυνατότητα να λάβει γνώση του περιεχομένου του, χωρίς να απαιτείται και να λάβει πράγματι γνώση του εγγράφου ή να παραπλανηθεί από αυτό ο τρίτος. Ως έγγραφο που αποτελεί το υλικό αντικείμενο της πλαστογραφίας νοείται κατά το άρθρο 13 εδαφ. γ' ΠΚ κάθε γραπτό που προορίζεται ή είναι πρόσφορο να αποδείξει γεγονός, που έχει έννομη σημασία, υπό την έννοια δε αυτή έγγραφο είναι όχι μόνο το πρωτότυπο έγγραφο αλλά και το φερόμενο ως επικυρωμένο αντίγραφο αυτού, ακόμη και ανεπικύρωτη φωτοτυπία του πρωτοτύπου με τα στοιχεία που πιστοποιούν ότι είναι προορισμένο ή πρόσφορο να αποδείξει γεγονός που έχει έννομη συνέπεια. Για την κακουργηματική μορφή της πλαστογραφίας που προβλέπεται στο εδάφιο α' της παρ.3 του αυτού άρθρου, όπως το εδάφιο αυτό αντικαταστάθηκε από το άρθρο 14 παρ.2α του ν.2721/1999 προσαπαιτείται ο υπαίτιος της πράξεως να σκόπευε να προσπορίσει στον εαυτό του ή σε άλλον περιουσιακό όφελος βλάπτοντας τρίτον, εφόσον το όφελος που επιδίωξε ή η αντίστοιχη συνολική ζημία που προκλήθηκε υπερβαίνουν το ποσό των 73.000 ευρώ, είναι δε αδιάφορο αν ο σκοπός επιτεύχθηκε ή όχι. Ως περιουσιακό όφελος νοείται η βελτίωση της περιουσιακής καταστάσεως του δράστη ή άλλου υπέρ του οποίου ενεργεί, η οποία επέρχεται με την αύξηση της οικονομικής αξίας της περιουσίας του ωφελημένου ή την προσπόριση άλλων ωφελημάτων οικονομικού χαρακτήρα ή με την αποσόβηση της μειώσεως της περιουσίας του με βλάβη άλλου, η οποία από μόνη της αρκεί για τη θεμελίωση της πλαστογραφίας, αν το όφελος ή η βλάβη υπερβαίνουν τα 73.000 ευρώ. Για τη στοιχειοθέτηση δε της κακουργηματικής πλαστογραφίας δεν είναι αναγκαία η περιουσιακή μετακίνηση να είναι άμεσα συνδεδεμένη με αυτήν με την έννοια ότι θα πρέπει να επέρχεται ευθέως και αμέσως με μόνη την υλική πράξη της κατάρτισης ή νόθευσης εγγράφου. Αρκεί ότι το όφελος ή η περιουσιακή ζημία έχουν ενταχθεί στον επιδιωκόμενο σκοπό και στο εν γένει με την πλαστογραφία παραπλανητικό σχέδιο του δράστη και με την κατάρτιση του πλαστού εγγράφου διαμορφώνονται οι όροι και οι προϋποθέσεις για να υπάρξει στη συνέχεια η δυνατότητα έστω και με την παρεμβολή άλλων ενεργειών του δράστη χρονικώς επομένων της κατάρτισης του πλαστού εγγράφου να επέλθει το σκοπηθέν όφελος ή η περιουσιακή ζημία (Ολ. ΑΠ 3/2008). Περαιτέρω κατά τη διάταξη του άρθρου 46 παρ.1 εδάφ. α' ΠΚ, με την ποινή του αυτουργού τιμωρείται όποιος με πρόθεση προκάλεσε σε άλλον την απόφαση να εκτελέσει την άδικη πράξη που διέπραξε. Από τη διάταξη αυτή συνάγεται ότι για την ύπαρξη αξιόποινης ηθικής αυτουργίας απαιτείται να συντρέχουν αντικειμενικώς α)πρόκληση στον αυτουργό της απόφασης να διαπράξει ορισμένη άδικη πράξη, η οποία μπορεί να γίνει με οποιονδήποτε τρόπο, όπως με συμβουλή, απειλή, υπόσχεση ή χορήγηση αμοιβής ή άλλων ανταλλαγμάτων, με πρόκληση ή εκμετάλλευση οποιασδήποτε πλάνης (πραγματικής ή νομικής ή περί τα παραγωγικά της βουλήσεως αίτια), με πειθώ ή φορτικότητα κλπ, αρκεί το μέσο που χρησιμοποιήθηκε να παρήγαγε στον αυτουργό την απόφαση να τελέσει την άδικη πράξη και β) η διάπραξη από τον αυτουργό της πράξεως αυτής και υποκειμενικώς δόλος, ο οποίος περιλαμβάνει: 1) συνείδηση του ηθικού αυτουργού ότι παρήγαγε στον αυτουργό την ειρημένη απόφαση και 2) συνείδηση της ορισμένης πράξεως στην οποία παρακινεί ο ηθικός αυτουργός αρκεί δε και ενδεχόμενος δόλος, εκτός εάν για την υποκειμενική θεμελίωση του οικείου εγκλήματος απαιτείται άμεσος ή υπερχειλής δόλος, οπότε ο δόλος αυτός απαιτείται να συντρέχει και στο πρόσωπο του ηθικού αυτουργού. Επιπλέον κατά το άρθρο 45 ΠΚ αν δύο ή περισσότεροι τέλεσαν από κοινού αξιόποινη πράξη καθένας τους τιμωρείται ως αυτουργός. Με τον όρο από κοινού νοείται αντικειμενικά σύμπραξη στην εκτέλεση της κυρίας πράξεως και υποκειμενικά κοινός δόλος, δηλαδή ότι ο κάθε συμμέτοχος θέλει την πραγμάτωση της αντικειμενικής υποστάσεως του διαπραττόμενου εγκλήματος γνωρίζοντας ότι και οι άλλοι συμμέτοχοι πράττουν με δόλο τελέσεως του ιδίου εγκλήματος. Νοείται ηθική αυτουργία κατά συναυτουργία σε κακουργηματική πλαστογραφία εφόσον από κοινού με συγκλίνουσες ταυτόχρονες ή διαδοχικές πράξεις προκάλεσαν συ συγκατηγορούμενό τους την απόφαση να τελέσει την πράξη της πλαστογραφίας με χρήση από την οποία το επιδιωκόμενο όφελος ή η συνολική ζημία υπερβαίνουν το ποσό των 73.000 ευρώ. Περαιτέρω, η καταδικαστική απόφαση έχει την απαιτούμενη από τα άρθρα 93 παρ.3 του Συντάγματος και 139 Κ.Ποιν.Δ. ειδική και εμπεριστατωμένη αιτιολογία η έλλειψη της οποίας ιδρύει λόγο αναιρέσεώς της από το άρθρο 510 παρ.1 στοιχ. Κ.Ποιν.Δ., όταν αναφέρονται σ' αυτή με σαφήνεια, πληρότητα και χωρίς αντιφάσεις, τα πραγματικά περιστατικά που προέκυψαν από την αποδεικτική διαδικασία στα οποία στηρίχθηκε η κρίση του δικαστηρίου για τη συνδρομή των αντικειμενικών και υποκειμενικών στοιχείων του εγκλήματος, οι αποδείξεις που τα θεμελιώνουν και οι νομικές σκέψεις υπαγωγής των περιστατικών αυτών στην εφαρμοσθείσα ουσιαστική ποινική διάταξη. Για την ύπαρξη τέτοιας αιτιολογίας είναι παραδεκτή η αλληλοσυμπλήρωση του σκεπτικού με το διατακτικό της αποφάσεως, τα οποία αποτελούν ενιαίο σύνολο ενώ ως προς τα αποδεικτικά μέσα που ελήφθησαν υπόψη από το δικαστήριο για την καταδικαστική κρίση του, αρκεί για την πληρότητα της αιτιολογίας ο κατ' είδος προσδιορισμός τους, χωρίς να απαιτείται και αναλυτική παράθεσή τους ούτε μνεία του τι προκύπτει χωριστά από το καθένα, πρέπει όμως να προκύπτει ότι το δικαστήριο τα έλαβε υπόψη και α συνεκτίμησε όλα και όχι μόνο μερικά από αυτά. Στην προκειμένη περίπτωση, όπως προκύπτει από το σκεπτικό της υπ' αριθμό 1366/2010 αποφάσεως του Πενταμελούς Εφετείου Αθηνών μετά παράθεση νομικών σκέψεων ομοίων με αυτές της αποφάσεως του παρόντος δικαστηρίου, δέχθηκε ότι από τα αποδεικτικά μέσα που κατ' είδος αναφέρει αποδείχθηκαν τα παρακάτω πραγματικά περιστατικά: "Η δευτέρα κατηγορουμένη Δ. Φ., που γεννήθηκε στις 6.5.1914 και το καλοκαίρι του 1995 ήταν 82 ετών, και η τρίτη κατηγορουμένη Ε. Σ. δικηγόρος Αθηνών, που την ίδια εποχή ήταν ηλικίας 31 ετών, είχαν τότε πολύ καλές προσωπικές σχέσεις και κοινές οικονομικές δραστηριότητες. Η επιχειρηματική τους δράση όμως είχε περιέλθει σε αδιέξοδο επειδή είχαν πολύ μεγάλες οφειλές μεταξύ των οποίων και προς την Τράπεζα Πειραιώς ύψους μόνο του κεφαλαίου 184.538.943 δρχ. Συνέπεια της οικονομικής τους αυτής αδυναμίας ήταν να εκδοθεί η 10095/1996 διαταγή πληρωμής του Δικαστή του Μονομελούς Πρωτοδικείου Αθηνών, με την οποία οι δύο αυτές κατηγορούμενες, η εταιρεία περιορισμένης ευθύνης ΠΑΡΚ ΦΛΟΙΣΒΟΣ ΕΠΕ, η Θ. Χ., Γ. Π. και ο Ε. Κ., έπρεπε να καταβάλουν στην ΤΡΑΠΕΖΑ ΠΕΙΡΑΙΩΣ ΑΕ, καθένας τους εις ολόκληρο, 184.538.943 δραχ., τόκους υπερημερίας προς 29% ετησίως από 11.6.1996, καθώς και 5.397.000 δρχ. για δικαστικά έξοδα. Αυτές για να αντιμετωπίσουν τα επικείμενα αυτά μεγάλα οικονομικά προβλήματα αποφάσισαν να δημιουργήσουν ψευδείς τίτλους ιδιοκτησίας στο όνομα της δευτέρας κατηγορουμένης Δ. Φ. σε ακίνητα που ήσαν στην περιοχή της Βούλας Αττικής ώστε με τον τρόπο αυτό: α) να βλάψουν τους πραγματικούς ιδιοκτήτες τους αμφισβητώντας τα δικαιώματα κυριότητάς τους και β) να παραπλανήσουν τρίτους και να τους αποσπάσουν δάνεια υποθηκεύοντας τα ξένα αυτά ακίνητα. Γνώριζαν και οι δύο, και κυρίως η τρίτη λόγω της ιδιότητάς της ως δικηγόρου, ότι στο Υποθηκοφυλακείο της Βούλας που είχε αποσπαστεί το 1983 από το Υποθηκοφυλακείο της Κρωπίας, υπήρχαν ιδιαιτερότητες στην ασφάλεια των συναλλαγών λόγω της καταστροφής από φωτιά των αρχείων (συμβόλαια - πλειοψηφία τόμων μεταγραφής) που είχαν θέσει οι Γερμανοί κατακτητές το έτος 1944. Έτσι στην περιοχή για την αντιμετώπιση της καταστάσεως αυτής εφαρμόζονταν οι διατάξεις του Νόμου ΒΨΝG'/1900 "περί εγγραφής εκ νέου και μεταγραφής των εγγεγραμμένων υποθηκών και προσημειώσεων και μεταγραφών εις τα καταστραφέντα βιβλία των υποθηκών και μεταγραφών του Δήμου Αετού του νομού Τριφυλίας".\nΟι ίδιες αυτές κατηγορούμενες για να ολοκληρώσουν το σοβαρό και πολύπλοκο εγκληματικό τους σχέδιο απευθύνθηκαν στην πρώτη κατηγορουμένη Ε. Σ. - Α. η οποία ήταν τότε ηλικίας 45 ετών και εργαζόταν στο Υποθηκοφυλακείο Κρωπίας. Αυτή είχε άριστη ενημέρωση για τον τρόπο και τις διαδικασίες δημιουργίας τίτλων στην περιοχή της Βούλας σε ξένα ακίνητα με εικονική τήρηση των διατυπώσεων της παραπάνω νομοθετικής ρύθμισης. Για το σκοπό αυτό την έπεισαν να προβεί στις αμέσως παρακάτω πράξεις πλαστογραφίας με την μορφή της κατάρτισης εγγράφων που δεν προέρχονταν από τους πραγματικούς συντάκτες τους και όσους συνέβαλαν στην κατάρτισή τους .Τα μέσα που χρησιμοποίησαν ήταν η πειθώ, η φορτικότητα και υποσχέσεις για καταβολή σοβαρής οικονομικής ενίσχυσης της οποίας το ύψος δεν κατέστη δυνατό να διακριβωθεί. Η κατηγορουμένη αυτή (Σ.) αποδέχθηκε τις προτάσεις που της έγιναν και προέβη στις ακόλουθες ενέργειες εκμεταλλευόμενη το γεγονός ότι ο Υποθηκοφύλακας της Κρωπίας Π. Σ. τον Αύγουστο του 1995 απουσίαζε με τρίμηνη αναρρωτική άδεια. Συγκεκριμένα αυτή (Σ. ) στην Αθήνα: Α) στις αρχές Αυγούστου του 1995 κατάρτισε αντίγραφο του ... συμβολαίου αγοραπωλησίας του τότε συμβολαιογράφου Κρωπίας Α. Σ. και σ' αυτό (αντίγραφο) έθεσε την υπογραφή του παραπάνω υποθηκοφύλακα Π. Σ. χωρίς δικαίωμα ή εντολή του. Σύμφωνα με το αντίγραφο αυτό με το συμβόλαιο ... η Χ. Κ., το γένος Γ. Λ. και η Ε. Μ., το γένος Γ. Κ. είχαν πωλήσει στη δεύτερη κατηγορουμένη Δ. Φ. τους αναφερόμενους σ' αυτό αγρούς συνολικής εκτάσεως 37 στρεμμάτων, που ήσαν στη Βούλα Αττικής. Το πραγματικό όμως αυτό συμβόλαιο, όπως διαπιστώθηκε αργότερα και μέσω του παραπάνω υποθηκοφύλακα, αφορούσε αγοραπωλησία ακινήτου μεταξύ των Ι. Τ., Ι. Χ. και Σ. Χ. χωρίς φυσικά καμιά ανάμιξη η συμμετοχή της Δ. Φ. .\nΒ) από 1-10/8/1995 αυτή (Σ.) κατάρτισε και εξέδωσε και το ... πιστοποιητικό του υποθηκοφυλακείου Κρωπίας, με το οποίο ο υποθηκοφύλακας Κρωπίας πιστοποιούσε ότι το παραπάνω συμβόλαιο ... είχε μεταγραφεί στα παλαιά βιβλία του υποθηκοφυλακείου Κρωπίας και συγκεκριμένα στο διασωθέντα τόμο αρ. … και με αριθμό εγγραφής ... Αυτή στο πιστοποιητικό αυτό έθεσε χωρίς δικαίωμα ή σχετική εντολή την υπογραφή του ίδιου υποθηκοφύλακα Π. Σ. που ήταν, όπως προαναφέρθηκε, σε αναρρωτική άδεια. Η ίδια για να εκδώσει το πιστοποιητικό αυτό συνέταξε σχετική από 10-8-1995 αίτηση του παραπάνω Ι. Χ. θέτοντας αυθαίρετα την υπογραφή του με την οποία ζητούσε το αμέσως παραπάνω πιστοποιητικό.\nΤο ότι αυτή δημιούργησε τα δύο αυτά πλαστά έγγραφα (αίτηση- πιστοποιητικό) συνάγεται, εκτός των άλλων, και από την κατάθεση στις 4-10-1999 στον 9° Ανακριτή Αθηνών της υπαλλήλου στο Υποθηκοφυλακείο Κρωπίας Σ. Π. και την έκθεση γραφολογικής πραγματογνωμοσύνης του Δ. Κ. .\nΗ ίδια (Σ.) στις 23-8-1995 συνέταξε σχετική αίτηση της Δ. Φ. προς τον Υποθηκοφύλακα Βούλας με την οποία ζητούσε την εκ νέου μεταγραφή του παραπάνω ... συμβολαίου που είχε δημιουργήσει πλαστό στο σύνολο του αντίγραφο η οποία και έγινε από την υποθηκοφύλακα Βούλας Σ. Φ..\nΓ) το πρώτο δεκαπενθήμερο του Μαΐου 1996 αυτή (Σ.) κατάρτισε αντίγραφο του ... συμβολαίου του συμβολαιογράφου Κρωπίας Π. Λ. και έθεσε σ' αυτό χωρίς κανένα δικαίωμα την υπογραφή του συμβολαιογράφου αυτού. Το αντίγραφο αυτό το προσκόμισε την ίδια εποχή άγνωστη γυναίκα στο Υποθηκοφυλακείο Βούλας και ζήτησε την νέα μεταγραφή αυτού (...). Με αυτό συμπληρωνόταν και διευκρινιζόταν το παραπάνω (Α) ... του συμβολαιογράφου Κρωπίας Α. Σ. δηλ. το συμβόλαιο του οποίου είχε καταρτίσει πλαστό αντίγραφο η Ε. Σ.. Το συμβόλαιο που προσκομίστηκε δεν ήταν το πρωτότυπο αλλά αντίγραφο αυτού το οποίο φερόταν να έχει εκδώσει ο παραπάνω συμβολαιογράφος Π. Λ.. Συγκεκριμένα οι διαφοροποιήσεις ήσαν: α) στις δύο αρχικές πωλήτριες προσετίθετο και τρίτη με τα στοιχεία Σ., ανήλικη, ορφανή πατρός, θυγατέρα Γ. Κ., εκπροσωπούμενη από τη μητέρα της Χ. χήρα Γ. Κ., β) ορίζονταν τα εξ αδιαιρέτου ποσοστά εκάστης των τριών πωλητριών και ο τίτλος κτήσεως των πωλουμένων αγρών και γ) εξειδικεύονταν και αναφέρονταν με αριθμούς κληροτεμαχίων οι πωλούμενοι αγροί.\nΕπειδή το αντίγραφο του συμβολαίου αυτού (...) ήταν πολύ παλαιό και σχεδόν κατεστραμμένο η υποθηκοφύλακας Βούλας Σ. Φ., ζήτησε από την άγνωστη γυναίκα να της προσκομίσει άλλο αντίγραφο που να είναι καθαρά γραμμένο καθώς και πιστοποιητικό του υποθηκοφυλακείου Κρωπίας ότι αυτό ήταν καταχωρημένο στα παλαιά βιβλία του υποθηκοφυλακείου Κρωπίας. Η άγνωστη ενημέρωσε την υποθηκοφύλακα ότι δεν υπήρχε πιστοποιητικό με το περιεχόμενο που ζητούσε. Μετά όμως από 2-3 ημέρες πήγε στο υποθηκοφυλακείο Βούλας μια άλλη άγνωστη γυναίκα, προσκομίζοντας αντίγραφο της πράξης κατάθεσης συμβολαίου με αριθμό ... της συμβολαιογράφου Κρωπίας Ό. Π., στην οποία αναφερόταν ότι είχε εμφανιστεί η Μ. θυγατέρα Β. Ζ. και είχε καταθέσει τη προαναφερόμενη διευκρινιστική και συμπληρωματική πράξη ... του συμβολαιογράφου Κρωπίας Π. Λ. και ζήτησε την εκ νέου μεταγραφή της. Η ίδια μάλιστα προσκόμισε και παλαιό πιστοποιητικό μεταγραφής της παρά το ότι λίγες μέρες νωρίτερα η πρώτη γυναίκα ανέφερε ότι δεν υπήρχε τέτοιο πιστοποιητικό .\nΑυτή η κατάσταση προβλημάτισε την υποθηκοφύλακα Βούλας Σ. Φ. για την γνησιότητα των εγγράφων που της προσκομίστηκαν επειδή την ίδια εποχή διάφοροι καταπατητές είχαν προσπαθήσει να μεταγράψουν εκ νέου πλαστά πωλητήρια συμβόλαια ώστε να αποκτήσουν τίτλους ιδιοκτησίας. Έτσι επικοινώνησε με τον συνάδελφό της υποθηκοφύλακα Κρωπίας Π. Σ., ο οποίος αφού ερεύνησε τα αρχεία που είχε της αποκάλυψε όσα παραπάνω εκτέθηκαν δηλ. την κατάρτιση των πλαστών εγγράφων από την Ε. Σ...... Επίσης η ανωτέρω συμβολαιογράφος Ό. Π. στην από 11-9-96 αναγνωσθείσα ένορκη κατάθεσή της κατέθεσε ότι η ίδια ως είχε υποχρέωση βάσει του κώδικα περί συμβολαιογράφων συνέταξε την πιο πάνω πράξη καταθέσεως του με αρ. ... συμβολαίου που της προσκόμισε η Μ. Ζ. και εξέδωσε ακριβές αντίγραφο αυτού για την μεταγραφή του, το οποίο η ίδια υπέγραψε αφού δεν είχε υποχρέωση να ελέγξει την νομιμότητά του...... Τα ακίνητα που αναφέρονται στα πιο πάνω πλαστά αντίγραφα των συμβολαίων με αριθμούς ... και ... των συμβολαιογράφων Κρωπίας Α. Σ. και Π. Λ. αντίστοιχα, συνολικής εκτάσεως 37 στρ. ήταν τότε (1995) οικόπεδα αξίας πολύ μεγαλύτερης των 25.000.000 δραχμών. Αυτά ήσαν κληροτεμάχια ή τμήματα κληροτεμαχίων της εποικισθείσας περιοχής Βάρης, η οριστική διανομή της οποίας έχει κυρωθεί με την απόφαση αριθμ. 135331/1933 του Υπουργού Γεωργίας. Δικαιούχος όλων αυτών των κληροτεμαχίων ήταν ο Γ. Κ., ο οποίος απεβίωσε στις 13.4.1947. Γι' αυτό ο τίτλος κυριότητας με αριθμ. ... του Υπουργείου Γεωργίας, που είχε μεταγραφεί στα βιβλία μεταγραφών του υποθηκοφυλακείου Κρωπίας (τομ. … αρ. …) εκδόθηκε στους κληρονόμους του και συγκεκριμένα στην εν ζωή τότε σύζυγό του Χ. χήρα Γ. Κ. και τις δύο θυγατέρες τους Ε. και Σ. Κ.. Σκοπός των κατηγορουμένων (αυτουργού πλαστογραφιών και ηθικών αυτουργών) ήταν, όπως και παραπάνω εκτέθηκε: α) να βλάψουν τους πραγματικούς ιδιοκτήτες των ακινήτων αμφισβητώντας τα δικαιώματα κυριότητάς τους και β) να παραπλανήσουν τρίτους και να τους αποσπάσουν δάνεια υποθηκεύοντας τα ξένα αυτά ακίνητα. Ο σκοπός αυτός υπάρχει στο πρόσωπο των κατηγορουμένων για κάθε μερικότερη πράξη πλαστογραφίας και ηθικής αυτουργίας σε αυτή αφού με κάθε μία από αυτή επεδίωκαν να προκαλέσουν ζημιά στους πραγματικούς ιδιοκτήτες άνω των 25 εκ. δρχ. Αυτόν τον σκοπό τον υλοποίησαν την 1-10-1996 όταν η δεύτερα κατηγορουμένη δικηγόρος Ε. Σ., ενεργώντας ως πληρεξούσια δικηγόρος της πρώτης κατηγορουμένης Δ. Φ., εμφανίστηκε στο Μονομελές Πρωτοδικείο Αθηνών, κατά τη συζήτηση της από 1.10.1996 αίτησης του Γ. Π. του Ι., κατοίκου ... και συναίνεσε για την εγγραφή προσημείωσης υποθήκης μέχρι του ποσού των 100.000.000 δραχμών στα ακίνητα που αναφέρονται στο προαναφερόμενο επαναμεταγραφέν πλαστό συμβόλαιο ... και έτσι εκδόθηκε η 26359/1996 απόφαση του Μονομελούς Πρωτοδικείου Αθηνών, με την οποία έγινε δεκτή η αίτηση αυτή. Η κατηγορουμένη Ε. Σ. στην απολογία της στο πρωτοβάθμιο δικαστήριο (στο δικαστήριο αυτό δεν παραστάθηκε) ισχυρίστηκε ότι δεν έχει καμιά σχέση ούτε κατάρτισε τα παραπάνω φερόμενα ως πλαστά έγγραφα ενώ δεν γνωρίζει τις άλλες συγκατηγορούμενές της. Ο ισχυρισμός αυτός είναι αβάσιμος σύμφωνα με όσα παραπάνω εκτέθηκαν και πρέπει να απορριφθεί εκτός από το σκέλος της κατάρτισης εκ μέρους της του φερομένου ως ακριβούς αντιγράφου της προαναφερθείσας διευκρινιστικής πράξεως συμβολαίου προερχομένης από την συμβολαιογράφο Ό. Π. που πρέπει να γίνει δεκτός. Η κατηγορουμένη Ε. Σ. στην απολογία της στην προδικασία (στο πρωτοβάθμιο δικαστήριο και στο δικαστήριο αυτό δεν παραστάθηκε) ισχυρίστηκε ότι δεν έχει καμιά σχέση με τα παραπάνω φερόμενα ως πλαστά έγγραφα. Ο ισχυρισμός αυτός είναι αβάσιμος σύμφωνα με όσα παραπάνω εκτέθηκαν και πρέπει να απορριφθεί εκτός από το σκέλος της ηθικής αυτουργίας στην κατάρτιση εκ μέρους της του φερομένου ως άνω διευκρινιστικού συμβολαίου με εκδότρια την Ό. Π. που πρέπει να γίνει δεκτός. Με βάση τα στοιχεία αυτά, και όσα παραπάνω για το νομικό σκέλος του εγκλήματος της πλαστογραφίας εκτέθηκαν, στοιχειοθετείται αντικειμενικά και υποκειμενικά το έγκλημα της εξακολουθητικής πλαστογραφίας μετά χρήσεως με ζημία ανώτερη των 25.000.000 δρχ. (τρεις μερικότερες πράξεις) για ο οποίο πρέπει η κατηγορούμενη Ε.Σ. να κηρυχθεί ένοχος ως αυτουργός και η κατηγορουμένη Ε. Σ. ως ηθική αυτουργός".\nΑκολούθως το Πενταμελές Εφετείο Αθηνών κήρυξε ένοχη την ήδη αναιρεσείουσα κατηγορουμένη Ε. Σ. του ότι από κοινού με την Δ. Φ. με πρόθεση προκάλεσε σε άλλον την απόφαση να εκτελέσει την άδικη πράξη που διέπραξε δηλαδή έπεισε την συγκατηγορουμένη της Ε. Σ. χρησιμοποιώντας πειθώ φορτικότητα και υποσχέσεις οικονομικού ανταλλάγματος όπως στην Αθήνα με περισσότερες πράξεις που συνιστούν εξακολούθηση του ιδίου εγκλήματος καταρτίσει πλαστά έγγραφα με σκοπό να παραπλανήσει με τη χρήση τους άλλον σχετικά με γεγονός που μπορούσε να έχει έννομες συνέπειες των οποίων στη συνέχεια έκανε χρήση, αποσκοπούσε δε να προσπορίσει σε άλλον περιουσιακό όφελος δια βλάβης τρίτου που υπερβαίνει το ποσό των 25.000.000 δρχ. ειδικότερα δε κατάρτισε αυτή (η Ε. Σ.) 1) σε ημερομηνία από τις αρχές Αυγούστου του 1995 αυθαίρετα ως προς το περιεχόμενο του το φερόμενο ως ακριβές αντίγραφο του υπ' αριθμ. ... συμβολαίου του πρώην συμβολαιογράφου Κρωπίας Α. Σ. με το οποίο δήθεν οι Χ. Κ. και Ε. Μ. μεταβίβασαν στην Δ. Φ. ένδεκα συνολικά αγρούς που συγκροτούσαν την προαναφερόμενη έκταση και στη συνέχει έθεσε κατ' απομίμηση την υπογραφή του φερόμενου ως εκδότη του πιο πάνω αντιγράφου συμβολαιογράφου, το πλαστό δε αυτό έγγραφο χρησιμοποίησε κατόπιν αφού το προσκόμισε για μεταγραφή στο Υποθηκοφυλακείο Βούλας, 2) στο διάστημα από 1 έως 10.8.1995 κατάρτισε αυθαίρετα ως προς το περιεχόμενο την αίτηση δήθεν του Ι. Χ. προς το Υποθηκοφυλακείο Κρωπίας για χορήγηση πιστοποιητικού μεταγραφής του υπ' αριθμ. ... προεκτιθέμενου συμβολαίου και στη συνέχεια έθεσε κατ' απομίμηση την υπογραφή του ανωτέρω φερόμενου ως αιτούντος, χρησιμοποίησε δε κατόπιν το πλαστό έγγραφο για την έκδοση του υπ' αριθμ. ... πιστοποιητικού μεταγραφής του Υποθηκοφύλακα Κρωπίας και 3) περί τις αρχές Μαΐου 1996 κατάρτισε αυθαίρετα ως προς το περιεχόμενό του το φερόμενο ως ακριβές αντίγραφο της υπ' αριθμ. ... συμπληρωματικής και διευκρινιστικής πράξεως του πρώην συμβολαιογράφου Κρωπίας Π. Λ. του Μ., που δήθεν αφορούσε συμπλήρωση της προαναφερόμενης υπ' αριθμ. ... πράξεως και στη συνέχεια έθεσε κατ' απομίμηση την υπογραφή του φερόμενου ως εκδότη του εν λόγω αντιγράφου συμβολαιογράφου και χρησιμοποίησε κατόπιν το πλαστό αυτό έγγραφο αφού το προσκόμισε για μεταγραφή του στο Υποθηκοφυλακείο Βούλας, προκειμένου με τα καταρτισθέντα πλαστά αυτά έγγραφα να προσπορίσει στην συγκατηγορουμένη της Δ. Φ. περιουσιακό όφελος το συγκεκριμένο ύψος του οποίου δεν εξακριβώθηκε από την ανάκριση αλλά σε κάθε περίπτωση υπερβαίνει το ποσό των 25.000.000 δραχμών κατά πολύ, εφόσον με τη χρήση των εν λόγω πλαστών εγγράφων εμφανίζετο αυτή ιδιοκτήτρια εκτάσεως τριάντα επτά (37) στρεμμάτων περίπου στην περιοχή Βούλας Αττικής, ιδιοποιούμενη παράνομα την πιο πάνω εδαφική έκταση με βλάβη των αληθών κυρίων και νομέων αυτής, και καταδίκασε την κηρυχθείσα ένοχη για ηθική αυτουργία από κοινού με άλλη σε εξακολουθητική πλαστογραφία μετά χρήσεως με ζημία ανώτερη των 25.000.000 δραχμών, με το ελαφρυντικό της καλής συμπεριφοράς για σχετικά μεγάλο διάστημα μετά την πράξη της, κατηγορουμένη Ε. Σ. σε ποινή φυλάκισης τριών ετών και έξι (6) μηνών. Με αυτά που δέχθηκε το Πενταμελές Εφετείο διέλαβε στην προσβαλλόμενη απόφαση την απαιτούμενη κατά τις ανωτέρω διατάξεις του Συντάγματος και του Κ.Ποιν.Δ., ειδική και εμπεριστατωμένη αιτιολογία για την κρίση του ότι η αναιρεσείουσα Ε. Σ. τέλεσε την πράξη για την οποία καταδικάστηκε. Συγκεκριμένα εκτίθενται στην απόφαση με σαφήνεια, πληρότητα και χωρίς αντιφάσεις ή λογικά κενά τα πραγματικά περιστατικά που αποδείχθηκαν από την αποδεικτική διαδικασία, τα οποία συγκροτούν την αντικειμενική υπόσταση του εγκλήματος της ηθικής αυτουργίας από κοινού σε πλαστογραφία με χρήση κατ' εξακολούθηση, η συνολική ζημία από την οποία υπερβαίνουν το ποσό των 25.000.000 δραχμών, τα αποδεικτικά μέσα από τα οποία αποδείχθηκαν τα περιστατικά αυτά καθώς και οι σκέψεις υπαγωγής τους στις ουσιαστικές ποινικές διατάξεις των άρθρων 26παρ.1, 45, 46παρ.1, 98, 216παρ.1, 3 Π.Κ., όπως αντικαταστάθηκε με το άρθρο 1 παρ.7 εδάφ.α' ν.2408/1966, τις οποίες ορθώς το δικαστήριο ερμήνευσε και εφάρμοσε. Ειδικότερα αναφέρει τα στοιχεία της κατά συναυτουργίας συντελέσεως της ηθικής αυτουργίας από την ως άνω αναιρεσείουσα από κοινού με την κατονομαζόμενη συγκατηγορουμένη της ως προς την από κοινού παραγωγή της προθέσεως της αποφάσεως διαπράξεως κατ' εξακολούθηση της κακουργηματικής πλαστογραφίας με χρήση στην κατηγορουμένη ως αυτουργό έτερη καταδικασθείσα και μνημονεύει τον τρόπο και τα μέσα, δια των οποίων η ίδια αναιρεσείουσα κατηγορουμένη από κοινού με την άλλη συγκατηγορουμένη της παρήγαγε την βούληση στην ως άνω φυσική αυτουργό πρώτη κατηγορουμένη να τελέσει την προαναφερόμενη αξιόποινη πράξη, συνιστάμενα στην πειθώ, την φορτικότητα και τις υποσχέσεις για καταβολή σοβαρής οικονομικής ενισχύσεως, της οποίας το ύψος δεν κατέστη δυνατό να διακριβωθεί ενώ ακόμα γίνεται στο αιτιολογικό της αποφάσεως αναφορά της συνδρομής και στο πρόσωπο της αναιρεσείουσας ως ηθικής αυτουργού στην πιο πάνω πλαστογραφία με χρήση του σκοπού βλάβης των πραγματικών, ιδιοκτητών των ακινήτων για τα οποία ήθελε να δημιουργηθούν ψευδείς τίτλοι ιδιοκτησίας στο όνομα της συγκατηγορουμένης της Δ. Φ. με αμφισβήτηση των δικαιωμάτων κυριότητος των και της παραπλάνησης τρίτων για γεγονότα δυνάμενα να έχουν έννομες συνέπειες με την απόσπαση δανείων από αυτούς με εμπράγματες επιβαρύνσεις επί των εν λόγω ακινήτων καθώς και ότι με κάθε μερικότερη πράξη πλαστογραφίας σε αυτήν, επιδιωκόταν και από την άνω αναιρεσείουσα κατηγορουμένη όπως και από τις λοιπές κατηγορούμενες ο πιο πάνω σκοπός και η πρόκληση ζημίας στους πραγματικούς ιδιοκτήτες των πιο πάνω ακινήτων που υπερέβαινε το ποσό των 25.000.000 δρχ., έτσι ώστε να δικαιολογείται ότι συνέτρεχαν και στο πρόσωπο της αναιρεσείουσας αυτής οι κακουργηματικές περιστάσεις του άρθρου 216 παρ.3 ΠΚ ως ηθικής αυτουργού και επί πλέον διαλαμβάνονται στην απόφαση και τα στοιχεία της αντικειμενικής υποστάσεως της πλαστογραφίας με χρήση που τελέσθηκε από την κατηγορουμένη Ε. Σ. ως φυσικό αυτουργό. Οι παραπάνω αναφορές στην προσβαλλόμενη απόφαση για τον τρόπο και τα μέσα με τα οποία η αναιρεσείουσα προκάλεσε από κοινού με την Δ. Φ. στην φυσική αυτουργό την απόφαση να τελέσει την ως άνω αξιόποινη πράξη είναι επαρκείς καθόσον δεν απαιτείται για την πληρότητα της αιτιολογίας της αποφάσεως προκειμένου περί καταδίκης για ηθική αυτουργία πέραν της αναφοράς στην απόφαση του τρόπου και των μέσων με τα οποία ο ηθικός αυτουργός προκάλεσε στον φυσικό αυτουργό την απόφαση να τελέσει την αξιόποινη πράξη, να εξειδικεύονται περαιτέρω σε τι συνίσταται η πειθώ, οι παραινέσεις και η φορτικότητα καθώς και οι υποσχέσεις που χρησιμοποίησε ο ηθικός αυτουργός αλλά αρκεί ότι επρόκειτο για συμπεριφορά πρόσφορη να αποτελέσει ηθική αυτουργία και ότι συνδεόταν ως εκ του ότι συνέβαλε στην λήψη της αποφάσεως αιτιωδώς ως προς την άδικη πράξη που τέλεσε η φυσική αυτουργός. Επομένως οι αντίθετες αιτιάσεις της ανωτέρω αναιρεσείουσας και οι σχετικοί από το άρθρο 510 παρ.1 στοιχ. Δ' Ε' Κ.Ποιν.Δ., λόγοι του κυρίου δικογράφου της αιτήσεως αναιρέσεως με τον οποίο πλήττεται η προσβαλλόμενη απόφαση για έλλειψη ειδικής και εμπεριστατωμένης αιτιολογίας και για έλλειψη νομίμου βάσεως από μη εξειδίκευση με βάση συγκεκριμένα περιστατικά αλλά αόριστη παράθεση των μέσων και του τρόπου της προκλήσεως εκ μέρους της στην ως φυσική αυτουργό συγκατηγορουμένη της, της αποφάσεως να τελέσει την άδικο πράξη της κακουργηματικής πλαστογραφίας είναι απορριπτέοι ως αβάσιμοι.\nΑπό το συνδυασμό των διατάξεων των άρθρων 329, 331, 333, 364 παρ.1 και 369 Κ.Ποιν.Δ. προκύπτει ότι η λήψη υπόψη και η συνεκτίμηση από το δικαστήριο της ουσίας, ως αποδεικτικού μέσου, εγγράφου που δεν αναγνώσθηκε κατά τη δημόσια και προφορική συζήτηση στο ακροατήριο, παραβιάζει την άσκηση του δικαιώματος του κατηγορουμένου από το άρθρο 358 του ίδιου Κώδικος να προβαίνει σε δηλώσεις και εξηγήσεις, σχετικά με το αποδεικτικό αυτό στοιχείο και συνιστά απόλυτη ακυρότητα (άρθρο 171 παρ.1 στοιχ.δ' Κ.Ποιν.Δ.) η οποία ιδρύει λόγο αναιρέσεως από το άρθρο 510 παρ.1 στοιχ.Α' του ιδίου Κώδικα, που εξετάζεται και αυτεπαγγέλτως από τον Άρειο Πάγο εφόσον εμφανίσθηκε ο αναιρεσείων και κρίθηκε τυπικά παραδεκτή η αίτηση αναιρέσεως (άρθρο 511 εδάφ.α' Κ.Ποιν.Δ.) Η ακυρότητα αυτή δεν επέρχεται αν το περιεχόμενο του εγγράφου που δεν αναγνώσθηκε στο ακροατήριο προκύπτει από άλλα έγγραφα που αναγνώσθηκαν ή από άλλα αποδεικτικά μέσα ή αποτελεί διαδικαστικό έγγραφο ή στοιχείο του κατηγορητηρίου που είναι έγγραφα μη υπαγόμενα σε μια από τις κατηγορίες του άρθρου 364 Κ.Ποιν.Δ., ή αναφέρεται απλώς ιστορικά στο αιτιολογικό της αποφάσεως χωρίς να ληφθεί υπόψη αμέσως από το δικαστήριο της ουσίας για το σχηματισμό της δικανικής του πεποιθήσεως για τη συνδρομή των περιστατικών που συγκροτούν την αντικειμενική και υποκειμενική υπόσταση του εγκλήματος για το οποίο κήρυξε ένοχο τον κατηγορούμενο.\nΣτην προκειμένη περίπτωση όπως προκύπτει από τα πρακτικά της δίκης επί της οποίας εκδόθηκε η προσβαλλόμενη απόφαση αναγνώσθηκαν στο ακροατήριο κατά την αποδεικτική διαδικασία τα κάτωθι έγγραφα: 1) η 3775Α/2007 εκκαλουμένη απόφαση του Τριμελούς Εφετείου Κακουργημάτων Αθηνών και τα πρακτικά αυτής, το υπ' αριθμ. ... πωλητήριο δρχ. 32.695,70, το υπ' αρ. ... πιστοποιητικό του Υποθηκοφύλακα Κρωπίας, η υπ' αρ. ... συμπληρωματική και διευκρινιστική πράξη, το υπ' αρ. ... τηλεγράφημα, αίτηση του Κ. Κ. προς τον Υποθηκοφύλακα Βούλας, αίτηση του Π. Σ. με ημερομηνία 25.2.98 προς τον Εισαγγελέα Πρωτοδικών Αθηνών, η υπ' αριθμ. 829/07 απόφαση του Εφετείου Αθηνών Τριμελές Κακουργημάτων, εξώδικη δήλωση διαμαρτυρίας και πρόσκληση Π. Σ. κατά Ε. Σ., η από 3.10.97 αίτηση του Ι. Μ. προς Υποθηκοφυλακείο Βούλας, η υπ' αρ.24478/03 απόφαση του I Τριμελούς Πλημμελειοδικείου Αθηνών, η από 13.9.95 Σύμβαση παροχής εγγυήσεως, το υπ' αρ. 7/2000 βούλευμα του Συμβουλίου Εφετών Αθηνών, εξώδικη απάντηση και δήλωση Ε. Α. Σ. προς τον Π. Σ., η από 11.9.96 ένορκη εξέταση της μάρτυρα Ό. Π. συμβολαιογράφου ενώπιον της Πταισματοδίκου Κρωπίας Σουλτάνας Ράπτη, η από 2.11.98 έκθεση, γραφολογικής πραγματογνωμοσύνης του γραφολόγου Δ. Κ.. Δεν περιλαμβάνονται στα ανωτέρω αναφερόμενα ότι αναγνώσθηκαν στο ακροατήριο του δικαστηρίου της ουσίας έγγραφα τα αναφερόμενα στο σκεπτικό της προσβαλλομένης αποφάσεως του ότι εκδόθηκε, λόγω πολύ μεγάλων οφειλών της αναιρεσείουσας κατηγορουμένης Ε. Σ. και της δεύτερης κατηγορουμένης Δ. Φ. προς την Τράπεζα Πειραιώς, 10095/1996 διαταγή πληρωμής του δικαστή του Μονομελούς Πρωτοδικείου Αθηνών με την οποία οι δύο αυτές κατηγορούμενες η εταιρεία ΠΑΡΚ ΦΛΟΙΣΒΟΣ ΕΠΕ, η Θ. Χ., Γ. Π. και Ε. Κ. έπρεπε να καταβάλλουν στην ΤΡΑΠΕΖΑ ΠΕΙΡΑΙΩΣ, καθένας τους εις ολόκληρο 184.538.943 δρχ., τόκους υπερημερίας 29% ετησίως από 11.6.1996 καθώς και 5.397.000 για δικαστικά έξοδα, η από 1.10.1996 αίτηση του Γ. Π. του Ι. κατοίκου ..., κατά τη συζήτηση της οποίας την ίδια ημέρα στο Μονομελές Πρωτοδικείο Αθηνών αναφέρεται στο σκεπτικό ότι εμφανίσθηκε η ως άνω αναιρεσείουσα Ε. Σ. ενεργώντας ως πληρεξουσία δικηγόρος της κατηγορουμένης Δ. Φ. και συναίνεσε για την εγγραφή προσημειώσεως υποθήκης μέχρι του ποσού των 100.000.000 δρχ. στα ακίνητα που αναφέρονται στο προαναφερόμενο επαναμεταγραφέν πλαστό συμβόλαιο ... και η εκδοθείσα κατόπιν 26359/1996 απόφαση του Μονομελούς Πρωτοδικείου Αθηνών, με την οποία έγινε δεκτή η ως άνω αίτηση. Όπως, όμως, προκύπτει από την προσβαλλόμενη απόφαση τα μη αναγνωσθέντα στο ακροατήριο ως άνω έγγραφα δεν ελήφθησαν υπόψη από το Πενταμελές Εφετείο προς σχηματισμό της περί της ενοχής της αναιρεσείουσας κρίσεώς τους, αλλά μνημονεύονται διηγηματικώς μόνον διότι αφορούσαν όπως δέχεται το δικαστήριο την αναιρεσείουσα-κατηγορουμένη για περιστατικά αναγόμενα σε χρόνο προγενέστερο εκείνου της εκδηλώσεως της αξιοποίνου συμπεριφοράς της ιδίας καθώς και σε όσα περιστατικά συνέβησαν και είχε σ' αυτά συμμετοχή και η ίδια σε χρόνο μεταγενέστερο εκείνου της τελέσεως της αξιοποίνου πράξεως για την οποία αυτή κηρύχθηκε ένοχη και δεν ασκούσαν επιρροή ως προς τη στοιχειοθέτηση της αντικειμενικής και υποκειμενικής υποστάσεως της αδίκου αυτής πράξεως. Επομένως, απετράπη η ακυρότητα από την αναφορά απλώς ιστορικώς στο σκεπτικό της αποφάσεως, των ανωτέρω εγγράφων χωρίς να έχουν ληφθεί αμέσως υπόψη από το δικαστήριο της ουσίας για το σχηματισμό δικανικής πεποιθήσεως περί της ενοχής της αναιρεσείουσας για την πράξη της ηθικής αυτουργίας σε κατ' εξακολούθηση κακουργηματική πλαστογραφία. Οι αντίθετες αιτιάσεις που προβάλλονται από την αναιρεσείουσα με το δικόγραφο των από 14.11.2011 προσθέτων λόγων αναιρέσεως που πρότεινε κατ' άρθρο 509 παρ.2 Κ.Ποιν.Δ. από τη μη ανάγνωση των αναφερομένων εγγράφων κατά την αποδεικτική διαδικασία είναι απορριπτέες.\nΠεραιτέρω αναφέρεται στο σκεπτικό της προσβαλλόμενης αποφάσεως ότι η ήδη αναιρεσείουσα κατηγορουμένη Ε. Σ. (που δεν παραστάθηκε ούτε στο πρωτοβάθμιο δικαστήριο ούτε ενώπιον του Πενταμελούς Εφετείου) στην απολογία της στην προδικασία ισχυρίστηκε ότι δεν έχει καμμία σχέση με τα παραπάνω φερόμενα ως πλαστά έγγραφα. Δεν περιλαμβάνεται στα έγγραφα που αναγνώσθηκαν στο ακροατήριο του Πενταμελούς Εφετείου η απολογία της ανωτέρω κατηγορουμένης στην προδικασία ούτε αναφέρθηκε το Δικαστήριο σε όσα ειδικότερα εξέθεσε απολογούμενη αυτή στον Ανακριτή. Ο πιο πάνω αρνητικός ισχυρισμός της προκύπτει από όσα αναφέρονται για τη θέση των κατηγορουμένων επί της αποδιδόμενης σ' αυτούς κατηγορίας στο αναγνωσθέν στο ακροατήριο του Τριμελούς Εφετείου Κακουργημάτων Αθηνών της ιδίας και των συγκατηγορουμένων της για την άνω αξιόποινη πράξη 321/ 2002 βούλευμα του Συμβουλίου Πλημμελειοδικών Αθηνών, που επικυρώθηκε με το 2413/2002 βούλευμα του Συμβουλίου Εφετών Αθηνών και η κατ' αυτού αίτηση αναιρέσεως απορρίφθηκε με την 1611/2004 απόφαση του Αρείου Πάγου, όπως αναφέρεται στα πρακτικά της αναγνωσθείσης στο ακροατήριο του δευτεροβάθμιου δικαστηρίου 3775Α/2007 εκκαλουμένης αποφάσεως του Τριμελούς Εφετείου Κακουργημάτων Αθηνών. Αυτό το παραπεμπτικό βούλευμα του Συμβουλίου Πλημμελειοδικών Αθηνών ως έγγραφο με βάση το οποίο απαγγέλθηκε η κατηγορία επιτρεπόταν να ληφθεί υπόψη και από το δικαστήριο που εξέδωσε την προσβαλλόμενη απόφαση χωρίς να δημιουργείται ακυρότητα από τη μη ανάγνωση του κατά την αποδεικτική διαδικασία εφ' όσον γίνεται λόγος ότι είχε αναγνωσθεί και ληφθεί υπόψη και στην εκκαλουμένη απόφαση του Τριμελούς Εφετείου Αθηνών. Έτσι δεν επήλθε ακυρότητα της διαδικασίας στο ακροατήριο ούτε από τη λήψη υπόψη από το Πενταμελές Εφετείο του πιο πάνω αρνητικού της κατηγορίας ισχυρισμού της ήδη αναιρεσείουσας εφόσον αυτός προέκυπτε από το προαναφερθέν παραπεμπτικό βούλευμα που ελήφθη υπόψη από το δικαστήριο της ουσίας κατά τα προαναφερθέντα. Κατ' ακολουθίαν δεν ιδρύθηκε ο από το άρθρο 510 παρ.1 στοιχ. Α Κ.Ποιν.Δ. λόγος αναιρέσεως για απόλυτη ακυρότητα από τα παραπάνω έγγραφα που αναφέρονται στο σκεπτικό της προσβαλλόμενης αποφάσεως χωρίς να αναγνωσθούν στο ακροατήριο και ο σχετικός από την άνω διάταξη προβαλλόμενος από την αναιρεσείουσα με το από 14.9.2010 δικόγραφο πρόσθετος λόγος καθώς και ο αυτεπαγγέλτως από το παρόν δικαστήριο ερευνώμενος κατ' άρθρο 511 Κ.Ποιν.Δ. συναφής σε σχέση με τον αναφερόμενο στην απόφαση του Εφετείου ως περιεχόμενο στην απολογία της ως κατηγορουμένης στην προδικασία πιο πάνω ισχυρισμό της ιδίας είναι αβάσιμοι. Μετά από αυτά πρέπει να απορριφθεί και η από 2.7.2010 αίτηση της άνω αναιρεσείουσας καθώς και οι επ' αυτής πρόσθετοι λόγοι αναιρέσεως και να καταδικασθεί αυτή στα δικαστικά έξοδα (άρθρ. 583 παρ.1 Κ.Ποιν.Δ.).\nΑπορρίπτει α) την από 18.10.2010 αίτηση της Ε. Σ.-Α. του Α., κρατούμενης στο Κατάστημα Κράτησης Γυναικών Ελεώνα Θηβών και β) την από 2 Ιουλίου 2010 αίτηση της Ε. Σ. του Σ., κατοίκου ..., όπως διαμορφώθηκε με τους αριθ. 14.9.2010 προσθέτους λόγους για αναίρεση της υπ' αριθμό 1366/26.5.2010 αποφάσεως του Πενταμελούς Εφετείου Αθηνών. Και\nΚαταδικάζει κάθε μία από τις αναιρεσείουσες στα δικαστικά έξοδα που ανέρχονται σε διακόσια πενήντα (250) ευρώ.\nΔημοσιεύθηκε στην Αθήνα, σε δημόσια συνεδρίαση στο ακροατήριό του, στις 4 Απριλίου 2012.


Οι dames flottantes και το savoir faire της πισίνας | espresso croquant\n← Γιατί δεν ανοίγουμε χωρίς λόγο τα βαθιά συρτάρια. Ή γιατί, αντιθέτως, πρέπει πού και πού να τα ανοίγουμε.\nΟι 200 του Gaultier: σκέψεις άτακτες για το fundraising. →\nPosted on September 7, 2017\tby marleoni\nΑγαπητές dames flottantes απανταχού της Ελλάδος,\nΕπιπλεύστε ελεύθερα στην απέραντη, ανεπανάληπτη Ελληνική θάλασσα. Καθίστε εκεί, στην παραλία, στα ρηχά ή στα βαθιά, με το φουσκωτό μαξιλαράκι ή τη σανίδα σας, την ψάθα, το turban ή τη σκούφια με τα χρυσάνθεμα και τις γυαλούμπες αλά Τζάκι Κένεντι και μουλιάστε, με τις φιλενάδες σας, ως το βράδυ, “κολυμπώντας” λίγα μέτρα αριστερά, λίγα μέτρα δεξιά και φλυαρώντας ως τη Δευτέρα Παρουσία. Κάντε αναπηδήσεις, κάντε κυκλάκια με τα χέρια, κάντε ό,τι θέλετε, έχετε βεβαίως δικαίωμα στην άσκηση και την αναψυχή.\nΌταν όμως μαζευτείτε από τα θέρετρα, όταν μπει το φθινοπωράκι και διακοπούν τα δρομολόγια λουομένων προς και από Αυλάκι και Λούτσα, όταν θελήσετε να συνεχίσετε την άσκηση (την άσκηση, επαναλαμβάνω), θυμηθείτε, παρακαλώ, πως το κολυμβητήριο δεν είναι παραλία. Είναι χώρος άθλησης στον οποίο καταφεύγουμε και μερικοί άλλοι τύποι, που τη βρίσκουμε να βάζουμε σκουφάκι και goggles και να κολυμπάμε πάνω-κάτω στη λωρίδα, ακολουθώντας μαγεμένοι τη μαύρη γραμμή στον πυθμένα… Χωρίς να συναντάμε επιπλέοντα εμπόδια ει δυνατόν. Χωρίς να μας ζαλίζει η αναμετάδοση καυτών ειδήσεων της γειτονιάς από επιπλέον σκουφάκι σε επιπλέουσα καπελαδούρα. Μπούρου μπούρου, μια ώρα ολόκληρη. Κακά τα ψέμματα, λίγο το σκουφάκι, λίγο η ωτοασπίδα για να μη μπει το νερό, λίγο το νερό που μπήκε, δεν ψιθυρίζετε ακριβώς…\nΟι πισίνες έχουν κανονισμούς γραμμένους, έχουν κι ένα άτυπο σαβουάρ φερ. Συνήθως, ας πούμε, κάποιες λωρίδες, λιγότερες ή περισσότερες, είναι για “προχωρημένους” κολυμβητές. Σχετική έννοια θα μου πείτε. Ορθώς. Αλλά εκεί είναι που ζητάει κανείς τη κοινή λογική. Αν είναι κενή λωρίδα, μπείτε και επιπλεύστε. Κάντε αναπηδήσεις, κάντε ποδήλατο, τα χεράκια πάνω, τα χεράκια κάτω. Κολυμπήστε πρόσθιο ως χελώνα, κανείς δεν θα ενοχληθεί. Αν όμως παρατηρήσετε ότι μπαίνει στο νερό κάποιος που κολυμπάει συστηματικά πιο γρήγορα από εσάς, ειδικά όταν στη λωρίδα είναι περισσότεροι των δυο, που σημαίνει πως θα πρέπει να γίνει “κυκλικά” η διαδρομή, ας είστε λίγο προσεκτικοί. Ενοχλεί η σημαδούρα, πώς να το κάνουμε. Αφού βλέπετε ότι δυο άνθρωποι αναγκάζονται να διακόψουν στη μέση της διαδρομής, να σας παρακάμψουν, να έχουν συνεχώς το νου τους μη σας χτυπήσουν στο ύπτιο, γιατί, διάολε, δεν πάτε παραδίπλα με τις λοιπές dames flottantes; Και, κυρίως, γιατί δυσανασχετείτε -τσ, τσ, τσ- όταν σας πιτσιλάει ο συγκολυμβητής σας λερώνοντας τα γυαλιά (ηλίου) σας;\nΔηλώνω ευθαρσώς πως , ενώ σέβομαι απόλυτα την επιθυμία σας για άσκηση και το δικαίωμά σας στην κολύμβηση, ενώ εκτιμώ απεριόριστα το κουράγιο και τη δύναμη που σας κάνουν να έρχεστε ανελλιπώς στην πισίνα, ενώ εύχομαι στην ηλικία σας να μπορώ να κάνω το ίδιο, είμαι η πρώτη που θα κάνει επιθετικά δέκα χεριές πεταλούδα προκειμένου να εκκενώσω τη λωρίδα μου!\nΑγαπητοί υπεύθυνοι κολυμβητηρίων απανταχού της Ελλάδος,\nΒοηθήστε μας όλους να κολυμπήσουμε ειρηνικά αυτή τη σεζόν. Επιβλέψτε τις πισίνες σας, εξηγήστε με ωραίο τρόπο, ότι στα κολυμβητήρια πρέπει να τηρείται, αν μη τι άλλο, η κίνηση των κολυμβητών πάνω-κάτω στις λωρίδες, έστω και με πολύ αργό ρυθμό. Δώστε τους να καταλάβουν γιατί θα πρέπει να υπάρχουν διαφορετικές λωρίδες για διαφορετικούς κολυμβητές. Επιφορτίστε τα βωβά και, συνήθως, αόρατα πρόσωπα που παρακολουθούν τους λουόμενους (υποχρεωτικά), με την αρμοδιότητα της τήρησης των κανονισμών. Αλλάξτε τις ώρες λειτουργίας, ώστε οι μεγαλύτεροι σε ηλικία αθλούμενοι, που μπορεί στα νιάτα τους να ήταν η Dawn Fraser κι ο Mark Spitz, αλλά τώρα όσο να’ναι έχουν φρενάρει λίγο, όπως και οι πάσης φύσης και ηλικίας dames flottantes να επιπλέουν ελεύθερα, χωρίς να ενοχλούν τους λίγο πιο αθληταράδες που, χωρίς να είμαστε Φελπς, ε, ένα κατοστάρι όσο να’ναι θα θέλαμε να το ολοκληρώσουμε ανεμπόδιστοι. Σκεφτείτε λογικά: Οι λωρίδες είναι οκτώ. Σε μια λωρίδα μπορούν να επιπλέουν ευτυχή τουλάχιστον οκτώ άτομα, ενώ σε μια λωρίδα περισσότεροι από τρεις κολυμβητές είναι δυστυχείς. Γιατί αφιερώνετε λοιπόν μόνο δυο λωρίδες στους “προχωρημένους” και μάλιστα στις ώρες αιχμής; Γιατί δεν αξιοποιείτε τη “μικρή” πισίνα, την παιδική, τις ώρες που δεν υπάρχει παιδική κίνηση, αφιερώνοντάς την στις σημαδούρες; Σε τελική ανάλυση, εφόσον υπάρχει τόσο μεγάλη ζήτηση, επενδύστε σε μια δεύτερη, μικρότερη πισίνα για τέτοια χρήση. Σεβασμός προς όλα τα μέλη σας, αυτό θα έπρεπε να είναι η προτεραιότητά σας.


«Βίαιη και επικίνδυνη υποβάθμιση της διεθνούς θέσης της Ελλάδας» διαπίστωσε η Ν. Βαλαβάνη\n Κυβέρνηση ειδικού σκοπού ζήτησε ο Δ. Κρεμαστινός\n Χρ. Αηδόνης: Θα συμβάλω στη σταθερότητα της πατρίδας μου\n Στις 26 Οκτωβρίου ανακοινώνονται τα stress tests των τραπεζών\n Π. Λιαργκόβας: Η καλύτερη δυνατή λύση η διαγραφή του χρέους\n ΕΛΣΤΑΤ - Αναθεώρηση του ΑΕΠ 2013 : Στο -3,3% η ύφεση από -3,9%\n Οι τζιχαντιστές κατέλαβαν το γενικό επιτελείο των κουρδικών δυνάμεων στο Κομπάνι\n Συνεχίζει να φλέγεται η Τουρκία - Τέσσερις νεκροί χθες βράδυ\n«Βίαιη και επικίνδυνη υποβάθμιση της διεθνούς θέσης της Ελλάδας» διαπίστωσε η υπεύθυνη Εξωτερικής Πολιτικής της κοινοβουλευτικής ομάδας του ΣΥΡΙΖΑ, Νάντια Βαλαβάνη. «Το υπουργείο Εξωτερικών δεν βρίσκει να πει μια κουβέντα, όταν η Γερμανία, παραμερίζοντας τα θεσμικά όργανα της ΕΕ, συγκαλεί στο Βερολίνο τις χώρες των δυτικών Βαλκανίων, ορίζοντας την Αλβανία ως εκπρόσωπο όλων και θέτοντας εκτός πλαισίου του ΟΗΕ το ζήτημα της επίλυσης της ονομασίας της FYROM. H Ελλάδα απείχε από τη Γενική Συνέλευση του ΟΗΕ, όπου υπερψηφίστηκε η πρόταση 77 χωρών με επικεφαλής την Κίνα και με πρωτοβουλία της Αργεντινής, για μια διεθνή Σύμβαση που θα αφορά τις διαδικασίες αναδιάρθρωσης δημοσίου χρέους και θα αποτελεί όπλα στα χέρια των μικρών χωρών», κατήγγειλε η κ. Βαλαβάνη. «Η Ελλάδα, χρειάζεται συμμαχίες, από τις πιο σύντομες μέχρι τις πιο μακροπρόθεσμες, με κριτήριο τα συμφέροντα του τόπου και του εργαζόμενου λαού και σε βάση αμοιβαίου οφέλους. Χρειάζεται να αναπτύξει σταθερές και ισότιμες σχέσεις στρατηγικού χαρακτήρα με τις χώρες BRICS (σ.σ. Βραζιλία, Ρωσία, Ινδία, Κίνα και Νότιος Αφρική) και πριν απ' όλα με την Κίνα και τη Ρωσία. Χρειάζεται να στηρίξει κάθε φιλειρηνική δύναμη και δύναμη αντίστασης στον ηγεμονισμό, να αντικαταστήσει τη μη διπλωματία με την ενεργή διεκδίκηση. Να στηρίξει αποφασιστικά τον κυπριακό λαό απέναντι σε εκβιασμούς της τουρκικής κυβέρνησης», υποστήριξε η υπεύθυνη Εξωτερικής Πολιτικής της ΚΟ του ΣΥΡΙΖΑ.\nΤην πρότασή του, για κυβέρνηση ευρύτερης συνεργασίας ειδικού σκοπού, επανέφερε σήμερα ο βουλευτής του ΠΑΣΟΚ Δημήτρης Κρεμαστινός.\nΠαράλληλα, ξεκαθάρισε ότι θα δώσει ψήφο εμπιστοσύνης στη κυβέρνηση, τονίζοντας χαρακτηριστικά ότι είναι αδύνατον, βουλευτές που την στήριξαν όλο το προηγούμενο διάστημα -πολλές φορές παρά τη θέληση και τα πιστεύω τους- να την εγκαταλείψουν.\n«Επανέρχομαι στην πρόταση ευρύτατης συνεργασίας για κυβέρνηση ειδικού στόχου, υπό πρωθυπουργό κοινής αποδοχής, ακόμα και με εναλλακτική πρωθυπουργία των αρχηγών των κομμάτων που θα συμμετάσχουν» ανέφερε χαρακτηριστικά ο κ. Κρεμαστινός και πρόσθεσε: «Μια τέτοια κυβέρνηση θα καταστήσει τη χώρα ισχυρότερη στη διαπραγμάτευση για τη διευθέτηση του χρέους».\n«Θα συμβάλω με τον καλύτερο δυνατό τρόπο στη σταθερότητα της πατρίδας μου» δήλωσε ο ανεξάρτητος βουλευτής Χρήστος Αηδόνης στη συζήτηση της πρότασης εμπιστοσύνης στη Βουλή. Ταυτόχρονα όμως, ανέφερε ότι η άρνησή του στην πρόταση ψήφου εμπιστοσύνης έχει το μήνυμα της ανάγκης για συνεννόηση και ριζοσπαστικές αλλαγές και δεν συνιστά μήνυμα αποσταθεροποίησης. «Είμαστε στη στιγμή της απαιτούμενης εθνικής συνεννόησης. Αλλά και της ανάγκης να δώσουμε οριστική λύση σε παθογένειες που μας κρατούν καθηλωμένους. Πιστεύω ότι είναι ευκαιρία, στην αναθεώρηση του Συντάγματος να προβλεφθεί σταθερός κύκλος διακυβέρνησης για να εξαφανίσουμε μια κακοδαιμονία του πολιτικού μας συστήματος που καθηλώνει πολλές κυβερνήσεις και τις καθιστά ενδοτικές και ευάλωτες στον λαϊκισμό και τη δημαγωγία» είπε ο ανεξάρτητος βουλευτής στη συζήτηση της πρότασης εμπιστοσύνης και πρόσθεσε: «Δεν πιστεύω στις εκλογές, όπως δεν πιστεύω ότι καμία μακρά προεκλογική περίοδος θα βοηθήσει τη χώρα μου. Θα συμβάλω με τον καλύτερο δυνατό τρόπο στη σταθερότητα της πατρίδας μου. Η άρνησή μου στην ψήφο εμπιστοσύνης που ζητάει σήμερα η κυβέρνηση, δεν επιζητά την αποσταθεροποίηση αλλά είναι ένα μήνυμα για ανάγκη συνεννόησης και ριζοσπαστικών αλλαγών».\nΣτις 26 Οκτωβρίου θα ανακοινωθούν τα αποτελέσματα της συνολικής αξιολόγησης 130 τραπεζών από την Ευρωπαϊκή Κεντρική Τράπεζα, σύμφωνα με ανάρτηση στον διαδικτυακό τόπο της ΕΚΤ. Η συνολική αξιολόγηση αφορά στην ενδελεχή εξέταση των ισολογισμών των μεγαλύτερων ευρωπαϊκών τραπεζών -μεταξύ των οποίων και των τεσσάρων μεγαλύτερων ελληνικών: της Τράπεζας Πειραιώς, της Alpha Bank, της Εθνικής Τράπεζας και της Eurobank- πριν η ΕΚΤ αναλάβει την τραπεζική εποπτεία τον Νοέμβριο του 2014. Η ΕΚΤ θα ανακοινώσει το αποτέλεσμα της συνολικής αξιολόγησης στον διαδικτυακό της τόπο στις 12 το μεσημέρι (ώρα κεντρικής Ευρώπης) της 26ης Οκτωβρίου. Τα αποτελέσματα για κάθε τράπεζα θα παρουσιασθούν σε τυποποιημένα υποδείγματα και θα κάνουν διάκριση μεταξύ των κεφαλαιακών ελλειμμάτων που διαπιστώθηκαν κατά την εξέταση της ποιότητας του ενεργητικού (Asset Quality Review, AQR) και των ελλειμμάτων που διαπιστώθηκαν με βάση το κύριο σενάριο και το δυσμενές σενάριο της άσκησης αντοχής (stress test). Τα αποτελέσματα θα περιλαμβάνουν επίσης πρόσθετη σημαντική πληροφόρηση, όπως τις εκδόσεις που έκαναν οι τράπεζες στις κεφαλαιαγορές το 2014. Η Ευρωπαϊκή Τραπεζική Αρχή (European Banking Authority, EBA) θα ανακοινώσει την ίδια ημέρα τα αποτελέσματα των ασκήσεων αντοχής τραπεζών στις χώρες- μέλη της ΕΕ. Μετά την ανακοίνωση των αποτελεσμάτων, οι τράπεζες θα έχουν δύο εβδομάδες για να υποβάλουν τα σχέδιά τους στην ΕΚΤ, αναλύοντας πώς θα καλύψουν τα κεφαλαιακά ελλείμματά τους.\n«Θα ήταν ευχής έργο να λυθεί το θέμα του χρέους όσο πιο γρήγορα γίνεται, αλλά δεν βλέπω τόσο μεγάλη προθυμία από τους εταίρους μας και το ΔΝΤ να διευθετήσουν το θέμα, πριν επιλυθούν τα πολιτικά ζητήματα όπως αυτό της εκλογής του Προέδρου της Δημοκρατίας» εκτιμά ο επικεφαλής του Γραφείου Προϋπολογισμού του Κράτους στη Βουλή, καθηγητής Παναγιώτης Λιαργκόβας σε συνέντευξή του στο ΑΠΕ-ΜΠΕ. «Ενδεχομένως η διευθέτηση του θέματος του χρέους να αργήσει και να ακολουθήσει την όποια πολιτική εξέλιξη εδώ, γιατί οι εταίροι μας θέλουν να είναι σίγουροι ότι με οποιαδήποτε κυβέρνηση θα υπάρχει συνέχεια με αυτά που συμφωνούνται» σημειώνει ο καθηγητής Λιαργκόβας.\nΕρωτηθείς για τις απόψεις που διατυπώνονται από την αντιπολίτευση για διαγραφή μέρους του χρέους, ο κ. Λιαργκόβας τονίζει: «Υπάρχει μεγάλη δυσκολία από τους εταίρους να προχωρήσουν σε διαγραφή χρέους, αν και για εμάς θα ήταν η καλύτερη δυνατή λύση, από πλευράς μείωσης του βάρους του χρέους. Αλλά αυτό σημαίνει ότι τα κοινοβούλια των ευρωπαϊκών χωρών που μας έχουν δανείσει, θα πάρουν μια τέτοια απόφαση. Βέβαια, από την άλλη πλευρά πρέπει να βρεθεί μια λύση, έστω και αν δεν πρόκειται για διαγραφή μέρους του χρέους. Είτε είναι η επιμήκυνση της αποπληρωμής είτε ένας συνδυασμός με «πάγωμα» των τόκων για ένα διάστημα. Όλα αυτά είναι δεύτερες λύσεις εφόσον δεν υπάρχει η δυνατότητα διαγραφής».\nΑναφορικά με τη δήλωση του πρωθυπουργού στο Bloomberg ότι η χώρα μπορεί να καλύψει τις υποχρεώσεις της χωρίς νέα βοήθεια από Ευρωζώνη και ΔΝΤ, ο επικεφαλής του Γραφείου Προϋπολογισμού της Βουλή τονίζει: «Μπορεί σε αυτή τη φάση ή σε κάποια ευνοϊκή συγκυρία να το πει κανείς αυτό, αλλά μπορεί να βρεθεί σε δύσκολη θέση η χώρα όταν τα πράγματα δεν είναι τόσο ευνοϊκά στο μέλλον. Ως οικονομολόγος θα προτιμούσα μια μεγαλύτερη ασφάλεια για να βγούμε στις αγορές, όταν πια η οικονομία θα έχει διασφαλίσει την παραμονή μας στις αγορές».\nΜικρότερη ύφεση, στο -3,3% από -3,9%, προκύπτει για το 2013, μετά την αναθεώρηση των εθνικών λογαριασμών από την ΕΛΣΤΑΤ και τη συμπερίληψη νέων στοιχείων και μεθόδων για τον υπολογισμό του ΑΕΠ.\nΠάντως, το όφελος σε απόλυτα μεγέθη είναι σχετικά μικρό, καθώς το ΑΕΠ (τρέχουσες τιμές) διαμορφώθηκε πέρυσι σε 182,438 δισ. ευρώ, από 182,054 δισ. ευρώ με βάση την προηγούμενη μεθοδολογία (αύξηση κατά 384 εκατ. ευρώ).\nΜε βάση την αναθεώρηση, το ΑΕΠ (σε τρέχουσες τιμές) ανήλθε το 2010 σε 226,2 δισ. ευρώ έναντι 222,2 δισ. ευρώ (αύξηση κατά 4 δισ. ευρώ).\nΟι τζιχαντιστές του Ισλαμικού Κράτους (ΙΚ) κατέλαβαν σήμερα το κτίριο του γενικού επιτελείου των κουρδικών δυνάμεων στο Κομπάνι, στο βόρειο τμήμα αυτής της κουρδικής πόλης της Συρίας που βρίσκεται στη μεθόριο με την Τουρκία, η οποία κλήθηκε σήμερα από τον ΟΗΕ να επιτρέψει στους κούρδους πρόσφυγες να διασχίσουν και πάλι τα σύνορα για να βοηθήσουν το Κομπάνι.\nΤουλάχιστον 31 άνθρωποι έχουν σκοτωθεί και 360 τραυματίσθηκαν σε ολόκληρη την Τουρκία κατά τις διαδηλώσεις των Κούρδων κατά της αδράνειας της τουρκικής κυβέρνησης απέναντι στην επίθεση που έχουν εξαπολύσει οι δυνάμεις του Ισλαμικού Κράτους κατά της συριακής κουρδικής πόλης Κομπάνι, ανακοίνωσε σήμερα ο υπουργός Εσωτερικών της Τουρκίας Εφκάν Αλα. Σύμφωνα με τον υπουργό Εσωτερικών, οι τουρκικές δυνάμεις ασφαλείας προχώρησαν σε 1.000 συλλήψεις κατά τη διάρκεια των ταραχών, κυρίως στη νοτιοανατολική Τουρκία, όπου η αστυνομία κατέστειλε βάναυσα τις κουρδικές διαδηλώσεις. "Αυτή η κλιμάκωση της βίας πρέπει να σταματήσει αμέσως, όλοι πρέπει να συμβάλουν για τον τερματισμό αυτών των περιστατικών", δήλωσε ο υπουργός. Ταραχές ξέσπασαν και κατά τη χθεσινή νύκτα σε πολλές πόλεις της Τουρκίας , και κυρίως στο Γκαζίαντεπ, όπου τέσσερις άνθρωποι σκοτώθηκαν.\nΔιαβάστε επίσης: Οι τζιχαντιστές κατέλαβαν το γενικό επιτελείο των κουρδικών δυνάμεων στο Κομπάνι\nana2html v2.01 run on Friday, 10 October 2014 - 12:30:24 UTC


Ψυχαγωγία - Στον τελικό του So You Think You Can Dance Ψηφίζουμε την Εύα Σωμαρακάκη\nΣτον τελικό του So You Think You Can Dance Ψηφίζουμε την Εύα Σωμαρακάκη\nkorinthosnews | 14-07-2017\nΗ κρητικοπούλα Εύα Σωμαρακάκη, βρίσκεται στον τελικό του «SO YOU THINK YOU CAN DANCE» του ΑΝΤ1, διεκδικώντας τον τίτλο της καλύτερης χορεύτριας στην Ελλάδα.\nΜε την ενέργεια, την δυναμικότητα και την «τρέλα» που την διακρίνει, δείχνει κάθε φορά έτοιμη να αντιμετωπίσει κάθε νέα πρόκληση, παρουσιάζοντας όλο και κάτι διαφορετικό στο διαγωνισμό, εντυπωσιάζοντας κοινό και κριτές.\nΑξίζει να σημειωθεί πως το κοινό έχει τη δυνατότητα να την ψηφίζει καθ’ όλη την διάρκεια της εβδομάδας αφού οι γραμμές είναι ήδη ανοικτές μέχρι το βράδυ του τελικού την Παρασκευή 14-7-2017.\nΟ κωδικός για να ψηφίσετε την Εύα είναι:\nΣτο βίντεο η τελευταία παρουσία της Εύας Σωμαρακάκη στο παιχνίδι


Θλίψη για τον θάνατο Καθηγητή του Πανεπιστημίου Πατρών\n15:52 - Τρίτη, 17 Απριλίου 2018\nΆλλη μια βαριά απώλεια βιώνει φέτος η ιατρική κοινότητα του Πανεπιστημίου Πατρών, καθώς έφυγε από τη ζωή, σε ηλικία 67 ετών, ο καθηγητής Βιοχημείας της Ιατρικής Σχολής και πρώην αντιπρύτανης Σχεδιασμού και Ανάπτυξης της Έρευνας (2010-2014) του Πανεπιστημίου Πατρών, Δημήτρης Καλπαξής.\nΟ Πρόεδρος του Τμήματος Ιατρικής του Πανεπιστημίου Πατρών Δημήτρης Γούμενος αναφέρει:\n"Με μεγάλη λύπη σας πληροφορούμε για την απώλεια του Καθηγητή του Τμήματος Ιατρικής, Δημητρίου Καλπαξή. Ο Πρόεδρος και τα μέλη του Τμήματος Ιατρικής εκφράζουν τα θερμά τους συλλυπητήρια στην οικογένεια και τους οικείους του.\nΗ εξόδιος ακολουθία θα πραγματοποιηθεί αύριο, Τετάρτη 18 Απριλίου 2018, στο Μούλκι Κορινθίας και ώρα 2.00 μ.μ".\nΉταν παντρεμένος και είχε δύο κόρες.\nΠΟΙΟΣ ΗΤΑΝ Ο ΔΗΜΗΤΡΗΣ ΚΑΛΠΑΞΗΣ\nΓεννήθηκε στο Μούλκι Κορινθίας το 1951. Σπούδασε στο Τμήμα Βιολογίας (1970-1974) και στο Τμήμα Χημείας (1975-1979) του Πανεπιστημίου Πατρών. Έκανε μεταπτυχιακές σπουδές στη Βιοχημεία στη Φυσικομαθηματική Σχολή του Πανεπιστημίου Πατρών και του απενεμήθη ο τίτλος του διδάκτορος της Σχολής το 1981.\nΕργάσθηκε ως Επιστημονικός Συνεργάτης (1980-1982), ως Λέκτορας (1982-1986), ως Επίκουρος Καθηγητής (1986-1996), ως Αναπληρωτής Καθηγητής (1996-2003) και ως Καθηγητής (2003-σήμερα) στο Τμήμα Ιατρικής του Πανεπιστημίου Πατρών. Διετέλεσε Ακαδημαϊκός Επισκέπτης της Ιατρικής Σχολής του Πανεπιστημίου της Νυρεμβέργης (1988, 1989) και Επισκέπτης-Ερευνητής στο Ινστιτούτο Max-Plank του Βερολίνου (2000). Έχει δώσει σειρά διαλέξεων σε Ακαδημαϊκά και Ερευνητικά Ιδρύματα της Ευρώπης.


μουσικά προάστια: Ο Θανάσης Μωραΐτης για δύο δίσκους του Γιώργου Παπασιδέρη\nΟ Θανάσης Μωραΐτης για δύο δίσκους του Γιώργου Παπασιδέρη\nΟ Γιώργος Παπασιδέρης τραγουδά σπάνια δημοτικά τραγούδια (Ελληνικά και Αρβανίτικα) –Αυθεντικές ηχογραφήσεις 1930-1940 από σπάνιους δίσκους 78 στροφών\nΟ Γιώργος Παπασιδέρης τραγουδά Αμανέδες και Ρεμπέτικα –Αυθεντικές ηχογραφήσεις 1930-1940 από σπάνιους δίσκους 78 στροφών\nΘυμάμαι την εληά στo δεξί του μάγουλο, την παχιά προφορά του, λόγω αρβανίτικης καταγωγής, στα σύμφωνα λι, νι και σι, και το βελούδο της φωνής του. Ανάμεσα σε τραγoυδίστριες, δύο ή τρεις, ανάλογα με την ποσότητα βλακώδους πονηριάς του ιδιοκτήτη του μαγαζιού, που είχε μετατραπεί, για τις ανάγκες του πανηγυριού, σε οικογενειακό κέντρο. Όταν τραγούδαγε, σα να τραγούδαγε το στόμα του σε ξένο κορμί. Καμιά σύσπαση στo πρόσωπό του, καμιά ‘εκφραστική’ κίνηση, κανένα μέλος του σώματός του δεν συμμετείχε στo χρώμα που έστελνε η φωνή του. «Σιγά μην απασχολούσαν τέτοιες σκέψεις τους Βαγαίους, τότε και τώρα, αυτά είναι για τους διανοούμενους», απάντησε με σιγουριά ο κυρ-Βαγγέλης, όταν τον ρώτησα για τον Παπασιδέρη. «Σημασία είχε ότι, στο πανηγύρι, θα τραγούδαγε ο Παπασιδέρης από την Κούλουρη.\nΟ Γεώργιος Παπασιδέρης (ή Παπασίδερης, όπως τον λένε οι συντοπίτες του) γεννήθηκε στις 14 Σεπτεμβρίου 1902 στη Σαλαμίνα (Κούλουρη). Ήταν ο τρίτος από τα εννέα παιδιά της οικογένειας του Χρήστου και της Αικατερίνης Παπασιδέρη ή Παπαϊσιδώρου (της οποίας έμοιαζε πάρα πολύ). Ήταν Αρβανίτης, όπως όλοι σχεδόν οι Κουλουριώτες. Ο πατέρας του είχε το κέντρο «Πιπεριές», στα Αλώνια, στην Κούλουρη. Το κέντρο δούλευε μόνο κάθε καλοκαίρι. Πέρασαν πολλοί καλλιτέχνες από ’κεί: ο Μήτσος Αραπάκης, ο Δημήτρης Ατραίδης, ο Ρούκουνας κ.ά . Τις υπόλοιπες εποχές του χρόνου ασχολιόντουσαν, για κάποιο μεροκάματο, με μεταφορές δομικών υλικών με τα κάρα τους, καραγωγείς.\nΣτα 14 χρόνια του ο Γιώργος Παπασιδέρης δούλεψε μούτσος στo καΐκι του Γιώργη Μάθεση, για ένα χρόνο. Μετά, καραγωγεύς. Φυσικά, θα τραγουδούσε, όπως όλοι. Το ιδιαίτερο που είχε η φωνή του, το πρόσεξε ο γείτονάς του, ο Σιδέρης Ανδριανός, γνωστός μας για το ωραίο παίξιμό του στo λαούτο. Έφτασε μια μόνο συνάντηση με κάποιον εκπρόσωπο της δισκογραφικής εταιρείας «COLUMBIA», και να, ο Παπασιδέρης ηχογραφεί το πρώτο του τραγούδι, έναν αμανέ\nπότε θα ’ρθεί αυτή η στιγμή να στά ’πω ένα-ένα\nκαι μπαίνει στην οικογένεια που η μοίρα του είχε ορίσει, των καλλιτεχνών. Από τότε, το 1928, έως το 1977 που ‘τον βίον αυτού μετήλαξε’, ηχογράφησε 1850 τραγούδια. Αμανέδες έως το 1935, δημοτικά (τα περισσότερα) και ύστερα ρεμπέτικα (του Τούντα, του Αχιλλέα Μπαρούση –μάλλον πρόκειται για τον Δημήτρη Μπαρούς ή Λορέντζο, του Περιστέρη, του Ψυριώτη, του Σέμση ή Σαλονικιού, του Σκαρβέλη) καθώς και κάποια Σμυρνέικα («Αγαπώ μιαν Αρμενίτσα») κτλ. Το 1930 παντρεύτηκε την Αφροδίτη Ισιδώρου Τσεβά, τη Βήτα του (γεννήθηκε και ζει στη Σαλαμίνα, στα Αλώνια). Έκαναν ένα αγόρι, τον Xρήστo Παπαϊσιδώρου. Ήταν γιατρός. Παντρεύτηκε την Αθηνά και έκαναν δύο αγόρια (20 χρονών τώρα). Πέθανε το 1992.\nΤο 1940, ο Γιώργος Παπασιδέρης, συμμετέχoντας –μ’ αυτό που μπορούσε καλύτερα να κάνει– στην αγωνία της εποχής, έγραψε τα τραγούδια: «Μες στης Κλεισούρας τα βουνά», «Μέρα και νύχτα με το ντουφέκι». Κατά τη διάρκεια της κατοχής τραγουδούσε και τα: «Με δόξα να γυρίσετε», «Νά ’μουν πουλί να πέταγα ψηλά στην Αλβανία», «Και σεις βουνά της Κορυτσάς», που ηχογράφησε το 1947. Το 1940-1 όμως, ηχογράφησε δύο τραγούδια που έγραψε μαζί με τον Δημήτρη Σέμση ή Σαλονικιό και έως τώρα ήταν άγνωστα, και με πολύ χαρά τα παρουσιάζουμε στο CD Ο Γιώργος Παπασιδέρης τραγουδά αμανέδες και ρεμπέτικα. Τα τραγούδια αναφέρονται στον Μουσολίνι και είναι τα: «Μας φέρθηκες μπαμπέσικα», «Το κόλπο σου δεν έπιασε».\nΣυνεργάστηκε με όλους σχεδόν τους μουσικούς που γνωρίζουμε τώρα, γιατί υπήρξαν κορυφαίοι: Νίκος Καρακώστας, Απόστολος Σταμέλλος, Κώστας Γιαούζος, Νίκος Ρέλλιας, Γιώργος Ανεστόπουλος, Τάσος Χαλκιάς, Χαράλαμπος Μαργέλλης, Βάιος Μαλλιάρας, Παναγιώτης Κοκοντίνης, Βασίλης Σαλέας, Γιάννης Βασιλόπουλος από κλαρίνα. Δημήτρης Σέμσης ή Σαλονικιός, Ανέστος Αρβανιτάκης, Αλέκος Αραπάκης, Γιώργoς Κόρος από βιολιά. Αλέκος Γκαραβέλης, Μανώλης Φυστιξής (τσίμπαλο) και φυσικά Σιδέρης Ανδριανός από λαούτα.\nΣτην παρούσα έκδοση, έχουμε την ευκαιρία, να ακούσουμε τον Παπασιδέρη, σε χαμένες έως τώρα ηχογραφήσεις, που έκανε από το 1930-40. 17 αμανέδες που αποδίδει με μοναδικό τρόπο, Δημοτικά τραγούδια στα ελληνικά, αλλά και έξι τραγούδια στην αρβανίτικη γλώσσα, σπάνιο ντοκουμέντο καθώς και μια σύνθεση του συνεργάτη του Παναγιώτη Κοκοντίνη (κλαρίνο), που γράφτηκε την ημέρα του θανάτου του Γιώργου Παπασιδέρη και μας χαρίστηκε πολύ ευγενικά από τον συνθέτη του, με σκοπό να μπει κι αυτή στην παρούσα έκδοση.\nΠλάκα, Απρίλιος 1996


18:12 15 Φεβρουαρίου 2021\nΤο μπάνιο είναι ένας από τους χώρους που επιθυμούμε να είναι οι πλέον καθαροί του σπιτιού μας, και ίσως ο δυσκολότερος να διατηρηθεί σε τέλεια κατάσταση.\nΕάν η καθαριότητα του μπάνιου αποτελεί για εσάς από μπελά έως εφιάλτη, δείτε ποιες είναι οι 10 συνήθειες που έχουν όλοι όσοι διατηρούν το χώρο αυτό του σπιτιού τους πάντα λαμπερό:\n1. Τηρούν ένα εβδομαδιαίο πρόγραμμα καθαρισμού\nα) το τρίψιμο του νιπτήρα, του ντους/ της μπανιέρας και της λεκάνης\nβ) Το καθάρισμα των πάγκων\nγ) Το γυάλισμα του καθρέφτη\nδ) Το σκούπισμα του δαπέδου\nε) Το άδειασμα του κάλαθου αχρήστων\nστ) Η αλλαγή/ το πλύσιμο χαλιών και πετσετών\nζ) Το γυάλισμα των εξαρτημάτων (από τα πόμολα ως τις βρύσες)\nΑυτές είναι οι δουλειές που καλό είναι να γίνονται στο δυνατό βαθμό, σε εβδομαδιαία βάση, ώστε το μπάνιο μας να λάμπει μόνιμα σαν καινούργιο.\n2. Καθαρίζουν το μπάνιο σε βάθος, 1 φορά τον μήνα\nΟι πιο βαριές δουλειές που είναι καλό να γίνονται στο μπάνιο μας μηνιαίως είναι οι εξής:\nα) Ο καθαρισμός των φωτιστικών\nβ) Το πλύσιμο των τοίχων\nγ) Το πλύσιμο της πόρτας/ των λοιπών κουφωμάτων/ του σοβατεπί\nδ) Ο καθαρισμός των διακοπτών φωτός, των λαβών για το κρέμασμα πετσετών και των θηκών χαρτιού υγείας\nε) Ο καθαρισμός σωληνώσεων, σιφονιών και εξαερισμών\nστ) Το πλύσιμο της πόρτας/ κουρτίνας της ντουζιέρας\n3. Απολυμαίνουν κάποια πράγματα καθημερινά\nΜε τη χρήση ενός απολυμαντικού σπρέι ή αντιβακτηριδιακών μαντηλιών, απολυμάνετε σε -ιδανικά- καθημερινή βάση:\nα) Τα χερούλια των βρύσεων\nβ) Το χερούλι της πόρτας\nγ) Τα χερούλια των ντουλαπιών και συρταριών\nδ) Τους διακόπτες\nε) Το καζανάκι και το καπάκι της τουαλέτας.\n4. Προλαβαίνουν τα μεγάλα προβλήματα\nΓια να γλιτώσετε από τα βουλωμένα σιφόνια, επενδύστε σε προστατευτικά αποστράγγισης για τον νιπτήρα και την μπανιέρα ή την ντουζιέρα σας. Έτσι είναι πιο εύκολο (και λιγότερο αηδιαστικό) να απομακρύνετε π.χ. τις τρίχες που μαζεύονται, προτού αυτές καταλήξουν στο σιφόνι.\nΈνα άλλο μεγάλο πρόβλημα στα μπάνια είναι η υγρασία που μαζεύεται και οδηγεί στην εμφάνιση μούχλας: Φροντίζετε πάντα για τον καλό εξαερισμό του χώρου μετά τη χρήση του, καθώς και για την απομάκρυνση της υγρασίας απ’ όπου είναι δυνατό: Από το δάπεδο, τα παράθυρα, τους τοίχους και τις πόρτες.\n5. Έχουν πάντα σε τάξη τα μικρότερα αντικείμενα\nΌσο λιγότερα μικρά αντικείμενα έχετε στο μπάνιο, τόσο ευκολότερος είναι ο καθαρισμός τους. Εξίσου σημαντικό είναι να τα έχετε καλά οργανωμένα σε πλαστικές ή άλλες αδιάβροχες θήκες, τις οποίες επίσης προτείνεται να καθαρίζετε μηνιαίως.\nΠροϊόντα και αντικείμενα όπως οι βούρτσες του μακιγιάζ, τα αρώματα και οι λοσιόν προτείνεται να τοποθετούνται σε θήκες από κεραμικό.\n6. Προτιμούν κάδους με καπάκι και πετάλι\nΓια προφανείς λόγους, αποτελούν την πιο υγιεινή επιλογή όσον αφορά τον κάδο απορριμάτων που θα χρησιμοποιήσουμε στο μπάνιο μας. Οι…ακόμα πιο προχωρημένοι έχουν και κάποιο ξεχωριστό κοντέινερ για τα ανακυκλώσιμα και περισσότερο ογκώδη αντικείμενα (π.χ. χαρτόνια από συσκευασίες ειδών υγιεινής κτλ).\n7. Φροντίζουν ώστε το μπάνιο να μυρίζει καθαριότητα\nΜια τελευταία πινελιά, που παίζει το ρόλο της στην συνολική εικόνα του μπάνιου μας, είναι η μυρωδιά του. Εκτός από τα προϊόντα καθαρισμού που θα επιλέξετε, μπορείτε να προσδώσετε στο χώρο αυτό μια ευχάριστη οσμή με τη χρήση αιθέριων ελαίων στο λουτρό σας ή την καύση ενός αρωματικού κεριού. Όπως και να’ χει, φροντίζετε ώστε το μπάνιο σας να αερίζεται πάντα καλά- είναι υγιεινό και συμβάλλει επίσης στην πιο φρέσκια οσμή του.\n22:10 7 Μαρτίου 2021 7 Μαρτίου 2021 0


Ίρτις Ομσκ - ΣΚΑ Χαμπάροφσκ 28/4 | Προγνωστικά για Στοίχημα\n28/4/2021 Ίρτις Ομσκ - ΣΚΑ Χαμπάροφσκ 1 - 2\n1/11/2020 ΣΚΑ Χαμπάροφσκ - Ίρτις Ομσκ 1 - 1\n3/9/2010 Ίρτις Ομσκ - ΣΚΑ Χαμπάροφσκ 0 - 1\n2/5/2010 ΣΚΑ Χαμπάροφσκ - Ίρτις Ομσκ 1 - 0\n11' Shakuro Pavel\n18' Manuylov Roman\n25' Kvekveskiri Irakli\n30' Manuylov Roman\n41' Viznovich Ilya (πέναλτι)\n45' Maleev Artemiy\n49' Podoksenov Sergey\n68' Krotov Anton\n78' Kvekveskiri Irakli\n84' Zhustyev Nikita\n95' Barkov Dmitri\n25/11/2020 Ίρτις Ομσκ Τομ Τομσκ 1 - 0\n21/11/2020 Τσερτανόβο Ίρτις Ομσκ 0 - 1\n1/11/2020 ΣΚΑ Χαμπάροφσκ Ίρτις Ομσκ 1 - 1\n3/9/2010 Ίρτις Ομσκ ΣΚΑ Χαμπάροφσκ 0 - 1\n2/5/2010 ΣΚΑ Χαμπάροφσκ Ίρτις Ομσκ 1 - 0\n€ 1,264 32.6%\n€ 480 12.4%\n€ 2,136 55.1%\n€ 891 43.5%\n€ 1,155 56.5%\nΗ ομάδα Ίρτις Ομσκ δεν έχει κερδίσει στους τελευταίους 12 από 13 αγώνες σε όλες τις διοργανώσεις.\nΗ ομάδα ΣΚΑ Χαμπάροφσκ δεν έχει κερδίσει στους τελευταίους 6 από 7 αγώνες εκτός έδρας σε όλες τις διοργανώσεις.\nΣτους τελευταίους 5 από 6 αγώνες της ομάδας Ίρτις Ομσκ, μπήκαν λιγότερα από 2.5 γκολ (στη διοργάνωση FNL).\nΗ ομάδα Ίρτις Ομσκ ήταν ισόπαλη στο ημίχρονο στους τελευταίους 5 από 6 αγώνες στη διοργάνωση FNL.\nΗ ομάδα Ίρτις Ομσκ έχασε στους τελευταίους 4 από 5 αγώνες στη διοργάνωση FNL.\n-8.47% -1.64% +17.08% +11.45% +1.31%\nX: Στοιχημα-τζης 4, z8z8z\n2: Στοιχημα-τζης 6, Στοιχημα-τζης 7, Στοιχημα-τζης 8, geopan44, mihaielagabriela\n4-6 Goals: Στοιχημα-τζης 15, mihaielagabriela


ΒΙΝΤΕΟ-ΦΩΤΟ-Είχαν 15.000 «μαϊμού» προϊόντα\n11:08 , Τετάρτη 30 Ιουλίου 2014\nΕξαρθρώθηκε από τη διεύθυνση οικονομικής αστυνομίας, μετά από ευρείας κλίμακας αστυνομική επιχείρηση στην Αγία Βαρβάρα, εγκληματική οργάνωση που δραστηριοποιούνταν στην παράνομη εισαγωγή και διακίνηση προϊόντων απομίμησης υψηλής πιστότητας.\nΤην επιχείρηση είχε «στήσει» ένας 20χρονος, ο οποίος συνελήφθη, ενώ αναζητείται και ένας 42χρονος που φέρεται να είναι συνεργός του.\nΟι δύο δράστες «ξέπλεναν» τα κέρδη τους από τις παράνομες δραστηριότητες μέσω δύο καταστημάτων εμπορίας ρολογιών.\nΕις βάρος τους σχηματίστηκε δικογραφία κακουργηματικού χαρακτήρα για τα κατά περίπτωση αδικήματα της σύστασης εγκληματικής οργάνωσης, της πλαστογραφίας, της απάτης, της παράβασης της νομοθεσίας περί σημάτων, της νομιμοποίησης εσόδων από εγκληματικές δραστηριότητες, του αθέμιτου ανταγωνισμού καθώς και άλλες συναφείς παραβάσεις.\nΚατά την έρευνα στο κατάστημα-αποθήκη που διατηρούσαν οι δράστες βρέθηκαν και κατασχέθηκαν:\n-10.078 ωρολόγια που αποτελούν απομιμήσεις γνωστών εταιριών,\n-3.581 συσκευασίες με αρώματα, που έφεραν σήματα 36 γνωστών εταιριών,\n-1.223 ζεύγη γυαλιών ηλίου, απομιμήσεις γνωστών εταιριών, καθώς και 200 φακοί αυτών,\n-367 ατζέντες, πορτοφόλια, τσάντες και πένες, απομιμήσεις γνωστών εταιριών,\n-325 κοσμήματα επίχρυσα και επάργυρα, με σήματα γνωστών εταιριών,\n-πλήθος πλαστών καρτών, σημάτων γνησιότητας και πιστοποιητικών εγγύησης διαφόρων εταιριών,\n-φορητός ηλεκτρονικός υπολογιστής,\n-καταγραφικό μηχάνημα (CCTV),\n-μαύρη γυναικεία τσάντα περιέχουσα το χρηματικό ποσό των 200 ευρώ,\n-βιβλίο με την ένδειξη «υπεύθυνος επισκευών» και\n-φορητός σκληρός δίσκος.\nΕπιπλέον στην κατοχή του 20χρονου βρέθηκε πολυτελές ΙΧ αυτοκίνητο, το οποίο κατασχέθηκε ως προερχόμενο από προσαύξηση περιουσίας, συνεπεία εγκληματικών ενεργειών και θα αποσταλεί για φύλαξη στην Δ.Δ.Δ.Υ.\nΟ συλληφθείς οδηγήθηκε χθες στον εισαγγελέα πρωτοδικών Αθηνών και στη συνέχεια παραπέμφθηκε σε τακτικό ανακριτή.\nΦΩΤΟ-Κεραυνός σκότωσε κοπάδι στη Θεσσαλονίκη\nΒρέθηκε νεκρός στην ταράτσα πολυκατοικίας\nΥπό επανίδρυση το Αστυνομικό Τμήμα Ακροπόλεως\nΑΣΤΥΝΟΜΙΑ ΑΣΤΥΝΟΜΙΚΗ ΕΠΙΧΕΙΡΗΣΗ ΔΙΚΟΓΡΑΦΙΑ ΕΓΚΛΗΜΑΤΙΚΗ ΟΡΓΑΝΩΣΗ ΕΙΣΑΓΓΕΛΕΑΣ ΚΑΤΑΣΤΗΜΑ ΚΑΤΑΣΧΕΣΗ ΣΥΛΛΗΨΗ\nΠάτρα: Μυστήριο με το ιδιόχειρο “μήνυμα” της Τζωρτζίνας – “Χτενίζουν” τη σχολική...\nΣΥΡΙΖΑ για Ερντογάν: Απαράδεκτες και καταδικαστέες οι δηλώσεις του\nΑπόστολος Κακλαμάνης: Διευκρινίσεις για το… “βυτιοφόρο” του ΣΥΡΙΖΑ\nΣοφία Μουτίδου: Αυτό είναι το επάγγελμα με το οποίο θέλει να ασχοληθεί\nΤζόνι Ντεπ: Η Κέιτ Μος θα καταθέσει στη δίκη κατά της Άμπερ Χερντ\nΝτέμης Νικολαΐδης: Το παρασκήνιο του χωρισμού με την Κατερίνα Παναγοπούλου – Ποια είναι η νέα...\nΕυλογιά των πιθήκων: Στο τραπέζι της Επιτροπής ο εμβολιασμός συγκεκριμένων κατηγοριών πολιτών\nΆργος: Αλαλούμ με τα σχολικά λεωφορεία – Γιατί μαθητές γύρισαν με τα…. πόδια μετά τις...\nΚυριάκος Μητσοτάκης στους νέους του Boston College: Μην επαναλάβετε τα λάθη του παρελθόντος\nΗ απάντηση της Αθήνας στον Ερντογάν: Η πολιτική μας είναι πολιτική αρχών\n23:24 , Δευτέρα 23 Μαΐου 2022\nΠάτρα: Μυστήριο με το ιδιόχειρο “μήνυμα” της Τζωρτζίνας – “Χτενίζουν” τη...\nΤο μυστήριο του θανάτου της άτυχης Τζωρτζίνας προσπαθούν να διαλευκάνουν οι Αρχές, οι οποίες έ...\n22:40 , Δευτέρα 23 Μαΐου 2022\nΕυλογιά των πιθήκων: Στο τραπέζι της Επιτροπής ο εμβολιασμός συγκεκριμένων κατηγοριών...\nΣυναγερμός έχει σημάνει σε όλο τον κόσμο όπως και στη χώρα μας για την ευλογιά των πιθήκων. Οι...\n22:19 , Δευτέρα 23 Μαΐου 2022\nΆργος: Αλαλούμ με τα σχολικά λεωφορεία – Γιατί μαθητές γύρισαν με τα…. πόδια μετά...\nΑλαλούμ σήμερα στο Άργος, με τα δρομολόγια των λεωφορείων των ΚΤΕΛ που εκτελούν χρέη σχολικών ...\n22:11 , Δευτέρα 23 Μαΐου 2022\nΕυλογιά των πιθήκων-Τζανάκης: Καλό ψήσιμο στο κρέας που τρώμε\nΑνησυχία κυριαρχεί για την ευλογιά των πιθήκων, καθώς αρκετά κρούσματα καταγράφονται σε πολλές...\n21:43 , Δευτέρα 23 Μαΐου 2022\nΕπικίνδυνη “μόδα” για λίγα like – Ανησυχία για τα “παιχνίδια θανάτου” στο...\nΕπικίνδυνες διαστάσεις λαμβάνουν οι διαδικτυακές προκλήσεις μεταξύ μαθητών, με παιχνίδια που μ...\n21:21 , Δευτέρα 23 Μαΐου 2022\nΥΠΑ: Παράταση των αεροπορικών οδηγιών με απαγορεύσεις πτήσεων λόγω του πολέμου στην...\nΗ ΥΠΑ ανακοίνωσε παράταση έως το τέλος Ιουνίου των αεροπορικών οδηγιών με απαγορεύσεις πτήσεων...\n20:46 , Δευτέρα 23 Μαΐου 2022\nΚαιρός: Έρχεται μίνι καλοκαίρι με άνοδο της θερμοκρασίας – Αναλυτικά η πρόγνωση για...\nΜίνι καλοκαίρι θα ζήσουμε στα τέλη της εβδομάδας, καθώς η θερμοκρασία αναμένεται να σημειώσει ...\n20:20 , Δευτέρα 23 Μαΐου 2022\nΠαγκόσμιος Οργανισμός Υγείας: Η ευλογιά των πιθήκων μπορεί να ελεγχθεί, ο ιός δεν...\nΕπιδημία χαρακτηρίζει ο Παγκόσμιος Οργανισμός Υγείας την ευλογιά των πιθήκων και εκτιμά ότι μπ...\n20:00 , Δευτέρα 23 Μαΐου 2022\nΘεσσαλονίκη: Συναγερμός για την εξαφάνιση 14χρονης\nΣυναγερμός έχει σημάνει στη Θεσσαλονίκη για την εξαφάνιση 14χρονης. Τα ίχνη της Νίκης – ...\n19:47 , Δευτέρα 23 Μαΐου 2022\nΣαλαμίνα: Σοκάρει ο διασώστης του ΕΚΑΒ που έπεσε θύμα ξυλοδαρμού από ασθενή –...\nΤις εφιαλτικές στιγμές που βίωσε περιγράφει ο 42χρονος διασώστης του ΕΚΑΒ που δέχθηκε επίθεση ...\nΠάτρα: Μυστήριο με το ιδιόχειρο “μήνυμα” της...\nΣΥΡΙΖΑ για Ερντογάν: Απαράδεκτες και καταδικαστέες οι...\nΑπόστολος Κακλαμάνης: Διευκρινίσεις για το…...\nMasterChef: Οι παίκτες υποδέχτηκαν τις οικογένειές τους...\nΕυλογιά των πιθήκων: Στο τραπέζι της Επιτροπής ο...\nΚομισιόν: Παράταση για τη ρήτρα διαφυγής\nΜητσοτάκης για νέα γενιά: Η πιο ουσιαστική πολιτική…\ne-ΕΦΚΑ: Αναρτήθηκαν τα νέα ειδοποιητήρια ασφαλιστικών…\nΥΠΑ: Παράταση των αεροπορικών οδηγιών με απαγορεύσεις…\nΞεπέρασε κάθε όριο ο Ερντογάν: Πλέον δεν υπάρχει για…


ΔΑ ΠΑΡΟΧΗΣ ΥΠΗΡΕΣΙΩΝ ΟΛΗΣ ΤΗΣ ΧΩΡΑΣ 2008 – ΕΑΕΔ\nΔΑ ΠΑΡΟΧΗΣ ΥΠΗΡΕΣΙΩΝ ΟΛΗΣ ΤΗΣ ΧΩΡΑΣ 2008\n12 Νοεμβρίου, 2009\tΣΥΛΛΟΓΙΚΕΣ ΣΥΜΒΑΣΕΙΣ ΕΡΓΑΣΙΑΣ 607 Views\nΔΑ ΠΑΡΟΧΗΣ ΥΠΗΡΕΣΙΩΝ όλης της Χώρας”\nΟι εργαζόμενοι με τις ειδικότητες όπως αυτές αναφέρονται στο άρθρο 1 της παρούσας (περιπτώσεις α – στ), οι οποίοι εργάζονται α) σε καλαθοσφαιρικές εταιρείες και σωματεία β) σε επιχειρήσεις κτηματομεσιτικών υπηρεσιών γ) σε επιχειρήσεις διαχείρισης απαιτήσεων και δ) σε επιχειρήσεις περιβαλλοντικών υπηρεσιών εντάσσονται μισθολογικά και για τους λοιπούς όρους εργασίας στην από 12.4.2007 Σ.Σ.Ε. (πράξη κατάθεσης Υπ. Απασχόλησης και Κοιν. Προστασίας 34/11.5.2007) και στην Δ.Α. 19/2007 (πράξη κατάθεσης Υπ. Απασχόλησης και Κοιν. Προστασίας 8/11.5.2007) και των προηγουμένων ομοίων αυτών ρυθμίσεων, που έχουν διατηρηθεί σε ισχύ όπως αυτές είχαν διαμορφωθεί στις 31.12.2007.\n5.2. Η τήρηση των κατώτατων μισθών και ημερομισθίων των υπαγομένων στην παρούσα ως προϋπόθεσης συμμετοχής (επί ποινή απαραδέκτου) σε διαγωνισμούς δημόσιων οργανισμών και επιχειρήσεων για την παροχή υπηρεσιών, και την με κάθε τρόπο καταπολέμηση της υποβολής προσφορών που συνιστούν “πωλήσεις κάτω του κόστους” το οποίο προβλέπεται από τις συλλογικές συμβάσεις εργασίας, με σκοπό την καταπολέμηση της αδήλωτης εργασίας και του αθέμιτου ανταγωνισμού.\nΑποδοχές στο σύνολό τους ανώτερες απ’ αυτές που καθορίζονται με την παρούσα ή ευνοϊκότεροι όροι εργασίας, που προβλέπονται από νόμους, διατάγματα, υπουργικές αποφάσεις, Σ.Σ.Ε. ή ΔΑ, κανονισμούς εργασίας, κ.λπ., δεν θίγονται και εξακολουθούν να ισχύουν.\nΣχετική Μελέτη “Οι Ρυθμίσεις του κλάδου Παροχής Υπηρεσιών και τα Προβλεπόμενα Επιδόματα” δημοσιευμένη στο πεδίο “ΜΕΛΕΤΕΣ”\nΠροηγούμενο Κατάργηση φοροαπαλλαγών για τα υψηλά εισοδήματα\nΕπόμενο Καταθέσεις, Κάρτες, Μετοχές στη Φορολογική Δήλωση


ΣΗΜΑΝΤΙΚΗ ΕΝΙΣΧΥΣΗ ΜΕ ΕΜΠΕΙΡΟΥΣ\nΣτην απόκτηση τεσσάρων ικανών και έμπειρων ποδοσφαιριστών κινήθηκε το τελευταίο διάστημα ο Ανδρονικάς, ερχόμενος σε συμφωνία μαζί τους.\nΤην φανέλα της ομάδας των Παρακοίλων θα φοράν τη νέα χρονιά ο Κώστας Χατζηκυριάκος, ο οποίος αποχώρησε από τον Διαγόρα και πρόκειται για μια σημαντική προσθήκη με εμπειρία, ο Στρατής Δελόλμας, που την προηγούμενη σεζόν έπαιζε στον Απόλλωνα Δαφίων και είναι ένας παίκτης που θα δώσει σημαντική βοήθεια στον χώρο του κέντρου, ο Παναγιώτης Αθανασέλλος, αμυντικός, ο οποίος αποχώρησε από τον Ατρόμητο Ανεμώτιας. Ο τέταρτος είναι ο επιθετικός Βαγγέλης Κάσσος, ο οποίος άφησε την Προοδευτική για χατίρι του Ανδρονικά, που τον είχε προσεγγίσει για να συνεργαστούν.\nΣτον αντίποδα, επέστρεψε από τον Αχιλλέα, στον οποίο είχε αγωνιστεί την σεζόν που προηγήθηκε, ο Μιχάλης Πάνος, αμυντικός. Από την ομάδα αποχώρησαν ο γκολκίπερ Θανάσης Σελάχας, ο Μίμης Κουτλής και ο Θανάσης Κούκος, που μετέβη σε ομάδα της Θεσσαλονίκης. Χθες ο Ανδρονικάς επρόκειτο να δώσει το πρώτο του φιλικό στην Καλλονή, με αντίπαλο τον Απόλλωνα Δαφίων.\nΜπορεί από την ομάδα της Προοδευτικής να αποχώρησαν δύο βασικοί παίκτες και συγκεκριμένα οι Ραφαήλ Κουκούλης και Βαγγέλης Κάσσος, οι παράγοντες της ομάδας, όμως, προέβησαν στην απόκτηση τριών παικτών διαφορετικών θέσεων, για να την ενισχύσουν. Πρόκειται για τον γκολκίπερ Θανάση Σελάχα, τον μέσο Μίμη Κουτλή, καθώς και τον επιθετικό Γρηγόρη Τριανταφύλλου. Ο Σελάχας αγωνίστηκε στον Ανδρονικά, όπως και ο Κουτλής και ο Τριανταφύλλου πρόσφερε τις υπηρεσίες του στον Ατρόμητο Ανεμώτιας. Επίσης, σημαντική ήταν η επιτυχία της διοίκησης στον χειρισμό των ανανεώσεων (12 στο σύνολο) του βασικού κορμού (Καραγιάννης, Κανέλλος, Θανάσης Γιακαλής) ενώ στην πρώτη ομάδα προωθήθηκαν και κάποιοι μικροί, ώστε να πάρουν το βάπτισμα του πυρός.\nΤην Τρίτη έγινε ο καθιερωμένος αγιασμός, ενώ χθες το απόγευμα η Προοδευτική αναμενόταν να δώσει το πρώτο της φιλικό με αντίπαλο την Φίλια στο γήπεδο της Αγίας Παρασκευής.\nΠΕΡΙΜΕΝΟΥΝ ΤΟΝ ΠΡΟΠΟΝΗΤΗ\nΣτην αναζήτηση προπονητή έχει ρίξει το βάρος της η διοίκηση στον Ταξιάρχη Μανταμάδου, με σκοπό να προσεγγίσει και να αποκτήσει τον άνθρωπο που θα εκτελέσει χρέη τεχνικού. Το τελευταίο διάστημα ακούγεται το όνομα του Τόλη Αντώναρου, ο οποίος είχε ξεκινήσει το ποδόσφαιρο από την ομάδα αυτή και τώρα επιθυμεί να επιστρέψει στον Ταξιάρχη. Οι συζητήσεις βρίσκονται σε καλό δρόμο και απομένει η οριστική συγκατάθεσή του, ώστε να επισημοποιηθεί ο γάμος. Από τον Ταξιάρχη αποχώρησαν οι Βελάνης, Πηλός, Τσακίρης και Καρύδας.\nΔΙΠΛΟ ΧΤΥΠΗΜΑ ΜΕ ΒΟΥΤΣΙΩΤΗ - ΚΕΧΑΓΙΑ\nΟ Βασίλης Ιντζές είχε ανοίξει τον δρόμο για την ενίσχυση του Ορφέα Άντισσας και λίγες μέρες μετά στην ομάδα ενσωματώθηκαν και οι Σίμος Βουτσιώτης και Κεχαγιάς. Ο πρώτος είναι αμυντικός μέσος με καλή θητεία σε ομάδες της κατηγορίας, ενώ ο Κεχαγιάς (αμυντικός) αναδείχθηκε δευτεραθλητής με τον ΕΜΑΣ Φίλιας. Από την ομάδα έχει αποχωρήσει μόνο ο αμυντικός Μαμουρίδης.\nΟΙ ΠΡΩΤΕΣ ΠΡΟΣΘΗΚΕΣ\nΟ Αίγειρος την χρονιά αυτή θα αγωνιστεί στην Β' κατηγορία και οι παράγοντές του προσπαθούν, όσο το επιτρέπουν οι δυνατότητές τους, να ενισχύσουν την ομάδα, ώστε να διανύσει μια αξιόλογη χρονιά.\nΈτσι, κινήθηκαν και έφεραν στην ομάδα δύο ποδοσφαιριστές που γνωρίζουν αρκετά καλά την κατηγορία και ο λόγος γίνεται για τους Τσακίρη μέσος και Καρύδα αμυντικός (μπακ), που αποχώρησαν από τον Ταξιάρχη. Βέβαια, ο νέος προπονητής Χρήστος Πουρής επιθυμεί να έρθουν στην ομάδα και άλλοι παίκτες, ώστε οι γραμμές να ενισχυθούν σε σημαντικό βαθμό. Για την ώρα πάντως, ο Πουρής αναμένει και περισσότερη ενίσχυση.


ΖΩΔΙΑ- Ερωτικό Ωροσκόπιο. Σαβ/Κο 10+11/02\n8 Φεβρουαρίου 2018 8 Φεβρουαρίου 2018 181 Views ΖΩΔΙΑ- Ερωτικό Ωροσκόπιο. Σαβ/Κο 10+11/02\nΚΡΙΟΣ : Έχετε χάσει λίγο το κέφι και το ρυθμό σας, καθώς αισθάνεστε αλλά και πρακτικά βλέπετε, ότι το άτομο που θέλετε, δεν είναι αισθηματικά και τόσο κοντά σας. Οι μέρες πλησιάζουν στην γιορτή του Έρωτα άρα με την διπλωματία που σας δίνει η Αφροδίτη από την αέρινη θέση της, μπορείτε να μιλήστε και να λύσετε όλες τις εκκρεμότητες.\nΤΑΥΡΟΣ : Ένα σήμα, μια είδηση, κάτι σας περιμένει αυτό το Σαβ.Κο, από έναν πρώην σύντροφο σας, που ακόμη κρατάει ενεργά συναισθήματα αγάπης για το πρόσωπο σας. Μην εκπλαγείτε αν τον δείτε μπροστά σας, ή λάβετε κάποια έμμεση επικοινωνία από τους κοινούς σας φίλους. Κρατήστε για αρχή χαρακτήρα.\nΔΙΔΥΜΟΙ : Δεν είστε και από τα πιο στρωτά παιδιά, στις επικοινωνίες τις αισθηματικές και ειδικά τώρα που ο κυβερνήτης σας, σας κάνει ακόμη πιο λαοφιλείς. Σίγουρα έχετε μπερδευτεί με όλα αυτά τα φλερτ που σας κυκλώνουν. Εσείς οι εν σχέση, βάλτε ένα μέτρο στις δημόσιες σχέσεις σας…και εσείς οι ελεύθεροι, αυτήν την φορά κάντε μια σωστή επιλογή.\nΚΑΡΚΙΝΟΣ : Το έχετε ρίξει στην εργασία και στις φιλικές παρέες, για να μην σκέφτεστε κάποιον, ο οποίος αυτήν την εποχή, δεν έχει και την πιο καλή συμπεριφορά απέναντι σας. Όλα μπορείτε να τα κάνετε εσείς με την ζωδιακή δυναμική που σας διακατέχει…άρα κάπου και στο δικό σας μυαλό, αν αυτή η κατάσταση συνεχιστεί…βάλτε ένα στοπ!\nΛΕΩΝ : Με τα άστρα και μέχρι το τέλος του δευτέρου δεκαήμερου του Φεβρουαρίου, εσείς θα βρεθείτε ανάμεσα σε καινούργιες γνωριμίες αλλά και ποιοτικά άτομα, που θα διεκδικήσουν την δύσκολη καρδιά σας. Σε κάποιους από εσάς, ένας πρώην, θα σας πλησιάσει με διάθεση για επανασύνδεση.\nΠΑΡΘΕΝΟΣ : Αγωνίες έχει η καρδιά σας, που δεν λαμβάνει, από την σχέση σας, αυτά που πρέπει. Μέσα σε αυτόν τον μήνα, κάποιες σοβαρές και ουσιαστικές συζητήσεις, που θα κάνετε με τον άνθρωπο σας, σίγουρα θα οδηγήσουν σε λύσεις….όλων των ειδών. Τουλάχιστον στα οικονομικά σας, θα δείτε σημαντική άνοδο.\nΛΕΩΝ : Αυτή η ερωτική σχέση που διατηρείτε, τελικά μόνο σας παιδεύει και τίποτα περισσότερο. Όλα αυτά τα πάνω – κάτω, είναι ένας δείκτης, ότι μάλλον τα συναισθήματα μεταξύ σας, έχουν ξεθωριάσει ή κάποιου η προσοχή έχει πιαστεί αλλού. Όπως και να έχουν τα πράματα εσείς πρέπει να ενεργοποιηθείτε.\nΖΥΓΟΣ : Μην αφήνετε την σχέση σας αλλά και τον άνθρωπο σας, στα μάτια και στις κακές γλώσσες του κόσμου. Εσείς είστε το άλλο μισό της σχέσης, και πρέπει να δώσετε τις λύσεις, σε ότι και αν αυτή την εποχή σας πληγώνει – προβληματίζει. Επίσης, δώστε και παραπάνω την προσοχή σας σε κάποια νέα συνεργασία που τώρα ξεκινά.\nΣΚΟΡΠΙΟΣ : Έχετε σκορπίσει, πολύ από τον πολύτιμο χρόνο σας, και την φαιά σας πραγματικά ουσία για να φέρετε σε μια ισορροπία τον άνθρωπο και τον δεσμό σας. Αν τελικά βλέπετε ότι προσεχώς δεν έρχεται κάποια πρακτική αλλαγή, ίσως και να πρέπει να σκεφτείτε, ότι έχετε κάνει κάποιο λάθος…..στην επιλογή σας.\nΤΟΞΟΤΗΣ : Οι συνθήκες που υπάρχουν στην ζωή σας αλλά και πλέον και στην καθημερινότητα του ανθρώπου σας, μπορούν να σας δώσουν και μια πιο ουσιαστική – μόνιμη δέσμευση, μέσα στους ερχόμενους μήνες. Στα καλά της εποχής, είναι πολλές και εύκολες επανενώσεις ζευγαριών….και έκτακτα χρήματα.\nΑΙΓΟΚΕΡΩΣ : Ποτέ δεν έχετε δει μέσα σε αυτήν την σχέση, τον άνθρωπο σας, να δίνει κάτι περισσότερο από το βασικό, ή να κάνει κάτι πιο βαθύ αισθηματικό, για να σας δώσει και εσάς, μια αίσθηση σιγουριάς. Αυτό είναι και κάτι που το ζείτε και αυτήν την περίοδο, και μάλλον σας έχει βάλει σε πιο σοβαρές σκέψεις γύρω από ….λύσεις!\nΥΔΡΟΧΟΟΣ : Αν έχετε μείνει καιρό μόνοι, το σύμπαν μέσα στις επόμενες 1-2 εβδομάδες, σας φέρνει στον δρόμο σας, μια νέα γνωριμία που θα σας ανεβάσει στα ουράνια. Με τόσα καλά αστρολογικά πάνω στον ζωδιακό σας οίκο, εσείς θα βρεθείτε μέσα σε μια ερωτική σχέση, όπως ακριβώς την έχετε φανταστεί.\nΙΧΘΕΙΣ : Πολλά τα ευχάριστα, που σας έρχονται μέσα στις ερχόμενες ημέρες, από τον εργασιακό σας χώρο και που θα σας στρώσουν τον δρόμο, για να ολοκληρώσετε κάποιες υποσχέσεις που είχατε δώσει στον άνθρωπο σας…αλλά και στον εαυτό σας. Μερικοί, που έχουν σχέση εξ αποστάσεων, θα δεχτούν απρόσμενες επισκέψεις.\nVisitors online – 14513:\nguests – 8625


Θρήνοι 4 | Η Αγία Γραφή στο Διαδίκτυο | Μετάφραση Νέου Κόσμου (1997)\nא [’Άλεφ] 4 Πώς γίνεται θαμπό το λαμπερό χρυσάφι, το καλό χρυσάφι!+Πώς ρίχνονται οι άγιες πέτρες+ στην αρχή όλων των δρόμων!+ ב [Μπαιθ] 2 Όσο για τους πολύτιμους γιους της Σιών,+ εκείνους που ζυγίζονταν με καθαρό χρυσάφι ως ζύγι,Πώς θεωρήθηκαν αυτοί μεγάλες πήλινες στάμνες, έργο χεριών αγγειοπλάστη!+ ג [Γκίμελ] 3 Ακόμη και τα τσακάλια πρόσφεραν το μαστό. Θήλασαν τους σκύμνους τους.Η κόρη του λαού μου γίνεται άσπλαχνη,+ όπως οι στρουθοκάμηλοι στην έρημο.+ ד [Ντάλεθ] 4 Η γλώσσα του βρέφους που θηλάζει κόλλησε στον ουρανίσκο του από τη δίψα.+Τα παιδιά ζήτησαν ψωμί.+ Κανείς δεν τους το μοιράζει.+ ה [Χε’] 5 Εκείνοι που έτρωγαν απολαυστικά φαγητά καταλήφθηκαν από κατάπληξη στους δρόμους.+Εκείνοι που ανατρέφονταν μέσα στην πορφύρα+ αναγκάστηκαν να αγκαλιάσουν σωρούς στάχτης.+ ו [Βαβ] 6 Και η τιμωρία για το σφάλμα της κόρης του λαού μου γίνεται μεγαλύτερη από την τιμωρία για την αμαρτία των Σοδόμων,+Τα οποία καταστράφηκαν σαν σε μια στιγμή, και προς τα οποία δεν στράφηκαν χέρια για βοήθεια.+ ז [Ζάγιν] 7 Οι Ναζηραίοι+ της ήταν αγνότεροι από το χιόνι·+ ήταν λευκότεροι από το γάλα.Μάλιστα ήταν πιο ροδοκόκκινοι+ από τα κοράλλια· η στιλπνότητά τους ήταν σαν του ζαφειριού.+ ח [Χαιθ] 8 Η όψη τους έγινε πιο σκοτεινή και από το μαύρο. Δεν τους αναγνώριζαν στους δρόμους.+Το δέρμα τους ζάρωσε πάνω στα κόκαλά τους.+ Έγινε ξερό σαν δέντρο. ט [Ταιθ] 9 Σε καλύτερη θέση βρέθηκαν εκείνοι που θανατώθηκαν με το σπαθί+ από ό,τι εκείνοι που θανατώθηκαν από την πείνα,+Επειδή αυτοί μαραζώνουν, διατρυπημένοι εξαιτίας της έλλειψης των προϊόντων της υπαίθρου. י [Γιωδ] 10 Τα χέρια των συμπονετικών γυναικών μαγείρεψαν τα ίδια τους τα παιδιά.+Αυτά έγιναν σαν ψωμί παρηγοριάς κατά τη συντριβή της κόρης του λαού μου.+ כ [Καφ] 11 Ο Ιεχωβά συντέλεσε την οργή του.+ Εξέχυσε το φλογερό θυμό του.+Και βάζει φωτιά στη Σιών, που κατατρώει τα θεμέλιά της.+ ל [Λάμεδ] 12 Οι βασιλιάδες της γης και όλοι οι κάτοικοι των παραγωγικών εδαφών δεν είχαν πιστέψει+Ότι ο αντίδικος και ο εχθρός θα έμπαιναν στις πύλες της Ιερουσαλήμ.+ מ [Μεμ] 13 Εξαιτίας των αμαρτιών των προφητών της, των σφαλμάτων των ιερέων της,+Υπήρχαν στο μέσο της εκείνοι που έχυναν το αίμα των δικαίων.+ נ [Νουν] 14 Περιπλανήθηκαν σαν τυφλοί+ στους δρόμους.+ Μιάνθηκαν με αίμα,+Και έτσι κανείς δεν μπορεί να αγγίξει τα ενδύματά τους.+ ס [Σάμεχ] 15 «Κάντε στην άκρη! Ακάθαρτοι!»+ φώναζαν σε αυτούς. «Κάντε στην άκρη! Κάντε στην άκρη! Μην αγγίζετε!»+Διότι έμειναν άστεγοι.+ Περιπλανήθηκαν επίσης.+ Οι άνθρωποι είπαν ανάμεσα στα έθνη: «Δεν θα κατοικήσουν ξανά ως πάροικοι.+ פ [Πε’] 16 Το πρόσωπο του Ιεχωβά τούς διασκόρπισε.+ Δεν θα επιβλέψει σε αυτούς ξανά.+Οι άνθρωποι δεν θα λάβουν υπόψη τους ούτε καν τους ιερείς.+ Δεν πρόκειται να δείξουν εύνοια ούτε καν στους γέροντες».+ ע [‘Άγιν] 17 Ενόσω υπάρχουμε ακόμη, τα μάτια μας εξακολουθούν μάταια να αποζητούν βοήθεια για εμάς.+Καθώς κοιτάζαμε γύρω μας, στρέψαμε το βλέμμα μας σε έθνος που δεν μπορεί να φέρει σωτηρία.+ צ [Τσαδαί] 18 Κυνήγησαν τα βήματά+ μας ώστε να μην περπατάει κανείς στις πλατείες μας.Το τέλος μας πλησίασε. Οι ημέρες μας συμπληρώθηκαν, επειδή ήρθε το τέλος μας.+ ק [Κωφ] 19 Ταχύτεροι από τους αετούς των ουρανών αποδείχτηκαν αυτοί που μας καταδίωξαν.+Πάνω στα βουνά μάς καταδίωξαν με δριμύτητα.+ Στην έρημο μας παραμόνευσαν.+ ר [Ραις] 20 Η ίδια η πνοή των ρουθουνιών+ μας, ο χρισμένος του Ιεχωβά,+ πιάστηκε στο μεγάλο τους λάκκο,+Εκείνος για τον οποίο είπαμε: «Στον ίσκιο+ του θα ζούμε ανάμεσα στα έθνη».+ ש [Σιν] 21 Νιώσε αγαλλίαση και χαρά,+ κόρη του Εδώμ,+ εσύ που κατοικείς στη γη του Ουζ.+Και σε εσένα επίσης θα περάσει το ποτήρι.+ Θα μεθύσεις και θα γυμνωθείς.+ ת [Ταβ] 22 Το σφάλμα σου, κόρη της Σιών, έφτασε στο τέλος του.+ Αυτός δεν θα σε φέρει και πάλι σε εξορία.+Έστρεψε την προσοχή του στο σφάλμα σου, κόρη του Εδώμ. Ξεσκέπασε τις αμαρτίες σου.+


Tornos News | ΣΕΤΚΕ: Αξιόπιστη και συμφέρουσα η νέα πιστοποίηση των τουριστικών καταλυμάτων\nTornosNews.gr 14.02.2019 | 12:26\nΗ νέα κατηγοριοποίηση για τα τουριστικά καταλύματα, όσο και η διαδικασία πιστοποίησης, αναβαθμίζουν ουσιαστικά τις παρεχόμενες υπηρεσίες του κλάδου, τονίζει η Συνομοσπονδία Επιχειρηματιών Τουριστικών Καταλυμάτων Ελλάδος (ΣΕΤΚΕ), υπογραμμίζοντας ότι η πιστοποίηση από διπλωματούχους μηχανικούς, οι οποίοι είναι οι πλέον αρμόδιοι και καταρτισμένοι, ακόμη και από οποιαδήποτε πιστοποιημένη εταιρία, είναι η καλύτερη και η πιο συμφέρουσα επιλογή για τις επιχειρήσεις του χώρου.\nΠαράλληλα, η ΣΕΤΚΕ θεωρεί ότι το ζήτημα της κατάταξης και της πιστοποίησης των τουριστικών καταλυμάτων, που "έβγαλε' στην επικαιρότητα η Ελληνική Ένωση Διαπιστευμένων Φορέων Πιστοποίησης (HellasCert). "συνιστά «βορά» στην «αρένα» πολιτικών και οικονομικών συμφερόντων".\nΒάσει των παραπάνω, θεωρούμε ότι καμία απορρύθμιση της τουριστικής αγοράς δεν υφίσταται με τον νόμο 4582/2018, αντιθέτως επιλύονται πάγια αιτήματα του κλάδου, μειώνοντας κατά πολύ τα ήδη αυξημένα λειτουργικά κόστη των επιχειρήσεων του κλάδου μας.


ΤΑ ΣΗΜΕΡΙΝΑ ΠΡΩΤΟΣΕΛΙΔΑ - 23/10 06:24 : aek365\nΠαρασκευή 23 ΟΚΤ 2020 - 06:24 16 ΣΧΟΛΙΑ\ngdmidis21 - 23/10/2020 17:56\nΓΙΑ ΜΕΝΑ ΑΣΧΕΤΑ ΠΟΣΟ ΑΣΧΗΜΑ ΘΑ ΠΑΙΞΕΙ ΕΝΑΣ ΠΑΙΚΤΗΣ ΔΕ ΓΙΝΕΤΑΙ ΔΗΜΟΣΙΑ ΕΦΗΜΕΡΙΔΑ Η ΚΑΠΟΙΟΣ ΑΛΛΟΣ ΝΑ ΤΟΝ ΚΡΑΖΕΙ. ΜΟΝΟ ΚΑΛΟ ΔΕ ΚΑΝΟΥΝ ΑΥΤΑ.\naek_o_kitriniaris - 23/10/2020 14:46\nΠάτε καλά εκεί στην Ώρα έλεος ρε Νέλσον πρωτοσέλιδο, αντί έλεος ρε Μάρκο. Εάν κάποιο δείχνει ότι πρέπει να κρατήσει αυτός είναι ο Μάρκος? και όχι ο Νέλσον? Αυτη είναι επίσημη γραμμή της ομάδας? Ρε πάτε καλά.... θά αφήσουμε το Νέλσον που είναι κανονικός παίκτης και παίζει κανονικά την θέση του με οποίες αστοχίες φέτος και θά ρισκάρουμε με κάποιον προβληματικό χαρακτήρα όπως το βρανιες παρά το μεγάλο ταλέντο του? Δώστε άφεση αμαρτιών και κάντε πάλι μπουρδέλο την ομάδα για μία ακόμη χρονιά... όπως κάθε χρόνο με το βρανιες λες και δεν υπάρχαν αλλά σεντρε-μπακ στο κόσμο.Ο Ρουμάνος χτες ήταν πάρα πολύ καλός.\nCAT_III_b - 23/10/2020 13:37\n@cyrano και γενικες διαπιστωσεις\nΙσα ισα αυτο το μοντελο θελουμε, αυτο που αποριπτεις, γιατι με τα λεφτα που γενικα δινουμε θα γεμισουμε το ροστερ με 30 σβαρνες. Οπως εχει γινει ως επι των πλειστων μεχρι σημερα. Αν ειχαμε πολλα παραπανω ναι τοτε μαζι σου....\nΚαι αν ο καθε μετριος εχει "προβλημα" που ο πολυ καλος παιρνει πιο πολλα, τον μετριο αλλαζεις. Η αυτογωσια ειναι αρετη. Ουτε το συμβολαιο του καλου αλλαζεις, ουτε τον ιδιο τον παιχτη για να ηρεμησουν οι κατσαπλιαδες που για να κανουν κοντρολ θελουν αιτηση και παραβολο δημοσιου.\nΗ βεντετα ομως για να μην γινει ανηποφορη πεθερα θελει προστασια. Και προστασια ΚΑΙ απο τον ιδιο της τον εαυτο. Και αυτο σημαινει ΣΤΟΧΟΥΣ και συνεχη αναβαθμιση του ροστερ ετσι ωστε να φοβαται για την θεση και να κανει την δουλεια της και οχι τον λυκουρεζο μεσα και εξω απο το γηπεδο.\nΗ ομαδα κουτσα στραβα εχει φτασει εδω που ειναι σημερα. Σημερα λοιπον θελει, 2 μπακ σοβαρα και οχι πειραματα, μπαλωματα, στοιχηματα, πρωην και πρωην ονοματα αλλα νυν τσακισμενους, ενα 10αρι με στημενα, με βρωμοσουτο ΚΑΙ με μυαλο.\nΜετα τα χθεσινα που ηταν και η σταγονα θελει και ενα φορ που να ταιριαζει με τον ιρανο των 20 γκολ στην σαιζον σε ολες τις διοργανωσεις. Δηλαδη καποιον αξιοπιστο φορ και οχι καποιον που απο το πολυ χαιδεμα εχει γινει μαρια καλλας ντιβα της οπερας.\nΘελει και προπονητη τον οποιο να τον βοηθησουμε εμπρακτα και οχι με τσιχλοφουσκες και σιγουρα οχι στοιχημα και αυτος. Που ειναι σημερα οι πρωην μας? Ο τιμουρ, ο τραι, ο πογιετ, ο μανολο, ο μοραις, ο καρντοσο, ο πατερ, ο μαρινος? Που? Πουθενα εκει ειναι. Βολοδερνουν μεταξυ φθορας.\nΘελουμε να δουμε που ειναι πρωην του γαυρου? Εναν να δουμε φτανει. Απλα λεω....Απο ολους αυτους με ενα καλο μπατζετ δουλεια θα εκαναν ο μανολο και ο πογιετ και αντε ισως και ο τραι σε πιο πολυ χρονο.\nΘελει σοβαροτητα το μαγαζι και οχι κινησεις να τελειωνουμε και να κλεινουμε τα θεματα μας κακην κακως. Θα μας γυρισει στην μουρη ολο αυτο, οπως μας γυρναει ΚΑΘΕ χρονο.\nΑν τελικα κρατησουμε μαρκο και νελσον θα ειμαστε αξιοι της μοιρας μας. ΠΑΕΙ Ο ΚΥΚΛΟΣ, ΕΚΛΕΙΣΕ. ΑΥΤΟΚΑΗΚΑΝ ΜΟΝΟΙ ΤΟΥΣ και ειδικα στον μαρκο ΠΟΛΥ ΤΟΥ ΕΧΕΙ ΧΑΡΙΣΤΕΙ Η ΟΜΑΔΑ ΣΕ ΛΑΚΑΜΙΕΣ ΠΟΥ ΕΧΕΙ ΚΑΝΕΙ. Ο πετρος πρεπει να ειναι αλλαγη καποιου αλλου, και αν ερθει καμια προταση πολυ ευχαριστως ΝΑΙ.\nΕγκλημα το διωξιμο του λαζαρου. Μαλλον εγκλημα η μη σωστη αντικατασταση του. Αφου δεν εχεις σκοπο να παρεις καλυτερο, τι τον διωχνεις για 100 και 150χιλ διαφορα? Δωστα και χτισε μετα με την ηρεμια σου, και φαουλ φωτοβολιδες ειδαμε και ωραια πεναλτυ ξεψαρωτα και ψαλιδια και τρεξιματα και ανατροπες σκορ και αρνηση ηττας και ντριπλες, τι αλλο θελαμε δηλαδη. Εφυγε για κατι ψιλα και τα δωσαμε μετα και χοντρα διπλα και τριδιπλα και λαθος.\nΤωρα με ιλια κατι εγινε φετος (χνιντ λιβαι), αλλα και πολυ κολλημα σε παιχτες που ηταν πριν ελλαδα. Τι παει να πει γνωστης της ελληνικης πραγματικοτητας? Τιποτα λεω εγω, κακο ειναι οχι καλο. Εναι 1257 που γραφω, κανονικα ΗΔΗ επρεπε να υπηρχαν νεα και οχι διαπιστωσεις και αναλυσεις απο αυτους που τρεχουν την ομαδα. Απο εμενα που δεν την τρεχω θα υπαρχουν, δεν μπορω να κανω κατι αλλο. Νεα και δρασεις αμεσα.\nΟ ιανουαριος ειναι κοντα, αλλα στοιχημα παω ΔΕΝ ΘΑ ΓΙΝΕΙ ΤΙΠΟΤΑ.\nGorillaGlue - 23/10/2020 11:11\nΛιβαγια Ολιβέιρα και μανταλος να κάτσουν στο κέντρο του γηπέδου στο προπονητικο και όλοι οι υπόλοιποι μαζί με τις ακαδημίες γύρω τους να τους πυρπολούν με βολε για παραδειγματισμό. Δεν έχω δει ποτέ ξανά αρχηγό ομάδας να περιμένει ψυχολογική υποστήριξη από τους γύρω του ενώ έπρεπε να κάνει κουμάντο και να τους βάζει όλους στη θέση του, και δεν έχω ξαναδεί ποτέ τον αγαπημένο παίχτη των οπαδών και τον καλύτερο της ομάδας να ξεφτιλιζει με τέτοιο τρόπο την ομάδα του.\nvasko93 - 23/10/2020 13:02\nPsalidocheris - 23/10/2020 12:11\nΗ ομάδα έχει πέσει σε μια λούμπα όπου...\n1)Περιμένει από τον λίγο αλλά φιλότιμο Μάνταλο, να ηγηθεί της δημιουργίας και γενικώς..\n2)Περιμένει από τον λίγο (αλλά όλο ύφος και τουπέ) Ολιβέιρα να τελειώσει φάσεις-ψωμοτύρι ενός επιθετικού\n3)ΧΑΡΑΜΙΖΕΙ ΤΟΝ ΛΙΒΑΓΙΑ ΕΔΩ ΚΑΙ 2 ΧΡΟΝΙΑ!! βάζοντάς τον πολύ μακριά από την θέση του...(εδώ έχει και ο... Καρέρα μερίδιο ευθύνης)\n4)(ΔΕΝ) Έχει πλάγια μπακ που έχουν ταβάνι που δεν φτάνει επ ουδενί για το επίπεδο της ΑΕΚ.\nΘα πρέπει οπωσδήποτε να βρεθεί λύση με τον Λιβάγια... χθες! Αν υπάρχει πρόβλημα να λυθεί, αν δεν θέλει να πάει στην ευχή του Θεού να τελειώνουμε!\nΔυστυχώς και χθες φάνηκε ότι η απουσία των σκύλων του κέντρου (Σιμόες, Γαλανό, Σιμάνσκι) επηρρεάζει πολύ το ότι δεν μπορούμε να κρατήσουμε κατοχή.. Πέρα από αυτό όμως... θα πρέπει ο Μάσιμο να δείξει λίγο περισσότερη εμπιστοσύνη στον Μαχαίρα και στους καινούργιους (Τάνκοβιτς και Καρίμ) και να ξεκολλήσει λίγο το κεφάλι του από τον Ολιβέιρα(χασογκόλης ολκής)... Και γενικότερα θεωρώ ότι αν δεν μπει το μαχαίρι στο κόκκαλο θα χάσει την θέση του!\nzorz_21 - 23/10/2020 08:17\nΜε τους παίχτες που έχεις με το 3-5-2 δεν πας πουθενά!! Προσπαθείς να τους χωρέσεις όλους και δεν γίνεται.\nΑπό την 11αδα είναι αδιανόητο να βγαίνει ο ΑΝΣΑΡΙΦΑΝΤ (ξανά) και να μένει μέσα ο Ολιβέιρα. Δεν θυμάμαι ποια είναι η τελευταία φορά που έβαλε γκολ....\nΟ Μαχαίρας πρέπει να πάρει και άλλες ευκαιρίες. Μαζί με τους Λιβάι Γκαρσία & Τάνκοβιτς πρέπει να είναι οι βασικές επιλογές για τα άκρα.\nΟ Λιβάγια θα πρέπει να συνειδητοποιήσει πως πρέπει να παίζει και αλλαγή καμιά φορά. Έπειτα από χρόνια αναφέρουμε πως έχουμε βάθος στον πάγκο και δεν μπορούμε να το διαχειριστούμε. Θα πρέπει να γίνει μέσα από την ομάδα αυτή η διαχείριση & να είναι όλοι ευχαριστημένοι. Όποιος δεν είναι ΑΝΤΙΟ!!\nNaftilos21 - 23/10/2020 12:02\nΔ υπάρχει αυτό που ζούμε παλιά που έπρεπε να παίζουμε 5.3.2 παίζαμε με εξτρέμ τώρα που μπορούμε να παίξουμε με Μαχαιρά ,τανκοβιτς και κορυφή Καρίμ και πίσω χνιντ ντεντε και τα Μπακ να είναι Μπακ και όχι να κατεβάζουν όλες τις πτέρυγες κάνουμε το ανάποδο...\nwest21 - 23/10/2020 10:04\nΗ μη απόφαση για ανανέωση ή πούλημα Λιβαγια και Ολιβειρα πριν την έναρξη των αγωνιστικών υποχρεώσεων τινάζει στον αέρα όλη την καλή δουλειά που έγινε στις μεταγραφές φέτος.\njohnsot - 23/10/2020 11:46\nΜεγάλη αλήθεια. Αλλά νομίζω πως δεν υπήρξε ενδιαφέρον για τους συγκεκριμένους ποδοσφαιριστές. Από την άλλη έχει αποδειχθεί πως όταν οι παίκτες φτάνουν στον τελευταίο χρόνο και δεν ανανεώνουν καλό είναι να πωλούνται πιάσει θυσία. Μπάχαλο είχε γίνει η ομάδα και με τους Μπακασετα, Σιμοες, Λαμπρόπουλο, μπάχαλο και τωρα\nvangelisaek - 23/10/2020 09:43\nο ολιβειρα φταιει γιατι θελει μια μπαλα μονος του! ο λιβαγια επρεπε το καλοκαιρι να πουληθει........παικτες στην αμυνα ειναι για τα πανηγυρια .Αυτος ομως που φταιει για ολη την εικονα της ομαδας εχει ονομα...........οσο και αν δεν μας αρεσει.........καντε κατι........αλλιως παει ολη η χρονια τζαμπα πριν καν ξεκινησει!!!!!\nMETALLICA21 - 23/10/2020 09:29\nΟ μαγκας ο προεδρος πηγαινει στα Σπατα το απογευμα και δινει λυση, οσο κι αν κοστιζει. Αλλιως αφηστε την κατρακυλα να συνεχιστει και να σκασουν φαπες ανεπαναληπτες. Φοβομασταν τον Νοεμβριο, αλλα αυτοι μαλλον εχουν σκοπο να μας απαλλαξουν απο ολα τα αγχη μεσα στον Οκτωβριο\nMentoras - 23/10/2020 07:51\nMην πυροβολειτε τους πιανιστες... Αχ ρε μελ να ησουν 15 χρονια νεωτερος ολους θα τους εστελνες για ψαρεμα... Χαθηκανε τα αποδυτήρια... Μονο ο χιμενεθ μπορει να τους στρώσει πλέον ο μονος που αξιζει να μπει στην αγια σοφια\nCyrano - 23/10/2020 07:43\nΜας φάγανε οι βεντέτες. Δεν δικαώνουν σε καμιά περίπτωση ούτε τα λεφτά που παίρνουν ούτε αυτά που ζητάνε. Η λογική κρατάω το μπάτζετ διαχειρίσιμο και τα σκάω σε 2-3 "παικταράδες" δεν δουλεύει. Ομάδα σημαίνει οικογένεια, ομοιογένεια σε όλα. Και στους μισθούς.\nnikaekara21 - 23/10/2020 07:43\nΗ ομάδα μας είναι υπερβολικά αργή και προβλέψιμη.\nΜε μικρομεσαίες ομάδες στο πρωτάθλημα δεν φαίνεται.\nΌταν θα παίζουμε Ευρώπη και ντέρμπυ θα υποφέρουμε. Εκτός αν κάνουμε υπέρβαση με κατάθεση ψυχής όπως εναντίον της Βόλφσμπουργκ.\nHeisenbeRg911 - 23/10/2020 07:02\nΦταίει και ο ολιβειρα αλλά φταίει και αυτός που τον βάζει βασικό βρέξει χιονίσει...